RAPPORT TAL-KUMMISSJONI LILL-PARLAMENT EWROPEW U LILL-KUNSILL Rapport ta' Progress Annwali dwar l-attivitajiet tal-Impriżi Konġunti għall-Inizjattivi Teknoloġiċi Konġunti (IK tal-ITK) fl-2011 /* COM/2012/0758 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL Rapport ta' Progress Annwali dwar l-attivitajiet tal-Impriżi Konġunti għall-Inizjattivi Teknoloġiċi Konġunti (IK tal-ITK) fl-2011 1. Introduzzjoni L-Inizjattivi Teknoloġiċi Konġunti huma mezz ġdid kif jiġu ffurmati sħubijiet pubbliċi-privati fir-riċerka industrijali fuq livell Ewropew. L-inizjattivi ġew stabbiliti bħala proġetti pilota fl-2007-2008 taħt is-Seba' Programm Kwadru[1] f'ħames oqsma strateġiċi – l-aeronawtika u t-trasport bl-ajru (l-inizjattiva Clean Sky), is-saħħa pubblika (l-inizjattiva dwar Mediċini Innovattivi (IMI)), it-teknoloġiji taċ-ċelloli tal-fjuwil u l-idroġenu (l-inizjattiva taċ-Ċelloli tal-Fjuwil u l-Idroġenu (FCH)), is-sistemi informatiċi inkorporati (l-inizjattiva ARTEMIS) u n-nanoelettronika (l-inizjattiva ENIAC). Il-programm SESAR[2] (Single European Sky Air Traffic Management Research / Riċerka dwar il-Ġestjoni tat-Traffiku bl-Ajru tal-Ajru Uniku Ewropew ) għandu jissemma wkoll peress li huwa ffinanzjat taħt is-Seba’ Programm Kwadru. Il-JTIs iqarrbu lejn xulxin l-industrija, il-komunità tar-riċerka, ir-regolaturi u l-UE sabiex jiddefinixxu aġendi komuni għar-riċerka u jinvestu f'attivitajiet ta' riċerka multinazzjonali fuq skala kbira. Speċjalment fi żminijiet ta' tnaqqis fir-ritmu ekonomiku globali, jirrappreżentaw opportunità interessanti biex l-Ewropa ssaħħaħ il-kompetittività tagħha skont il-prinċipji tal-eċċellenza xjentifika, il-ftuħ u l-innovazzjoni. Rapport annwali dwar il-progress milħuq mill-Impriżi Konġunti għall-Inizjattivi Teknoloġiċi Konġunti (IK tal-ITK) huwa meħtieġ mill-Artikolu 11(1) tar-Regolamenti tal-Kunsill li jistabbilixxu l-ITK individwali, li jistqarr li l-Kummissjoni għandha tippreżenta lill-Parlament Ewropew u lill-Kunsill b'rapport annwali dwar il-progress miksub mill-Impriża Konġunta [isem l-ITK]. Dan ir-rapport għandu jkun fih dettalji dwar l-implimentazzjoni fosthom l-għadd ta' proposti mressqa, l-għadd ta' proposti magħżula għall-finanzjament, it-tip ta' parteċipanti, inklużi l-SMEs, u l-istatistika tal-pajjiżi. Dan ir-rapport annwali għall-2011 isegwi l-ewwel evalwazzjonijiet interim tal-Impriżi Konġunti mwettqa skont l-Artikolu 11 (2) tar-Regolamenti tal-Kunsill. Jipprovdi informazzjoni lill-Parlament Ewropew u lill-Kunsill u jagħti ħarsa lejn il-progress miksub mill-IK tal-ITK minn meta ġew stabbiliti. Ir-rapport jibda b'introduzzjoni qasira tal-IK tal-ITK, jagħti sommarju tal-kisbiet ewlenin tagħhom fl-2011 u jindika fejn hemm lok għat-titjib fil-ġejjieni. Huwa akkumpanjat minn Dokument ta' Ħidma tal-Persunal tal-Kummissjoni li prinċipalment jikkwantifika l-attivitajiet ta' riċerka tal-IK tal-ITK rispettivi fl-2011. Barra minn hekk, jinkludi informazzjoni aġġornata dwar ir-riżultati u l-progress fir-rigward tas-sejħiet imnedija fis-snin ta’qabel. 2. L-IK tal-ITK L-Inizjattivi Teknoloġiċi Konġunti ġew stabbiliti fil-forma ta' Impriżi Konġunti skont l-Artikolu 187 tat-Trattat dwar il-Funzjonament tal-UE, li jiddikjara li “L-Unjoni tista’ toħloq impriżi komuni jew kull struttura oħra neċessarja għall-esekuzzjoni effiċjenti tal-programmi tar-riċerka ta' żvilupp teknoloġiku u ta' dimonstrazzjoni tal-Unjoni.”. Dawn huma “korpi tal-Komunità” taħt l-Artikolu 185 tar-Regolament Finanzjarju tal-UE[3]. Kienu karatteristika ġdida ewlenija tas-Seba' Programm Kwadru (FP7), introdotti sabiex isostnu oqsma kruċjali tar-riċerka u l-iżvilupp teknoloġiku li jistgħu jikkontribwixxu għall-kompetittività u l-kwalità tal-ħajja tal-Ewropa iżda li ma kinux moqdija bl-aħjar mod mill-istrumenti tal-FP7 eżistenti[4]. Taħt il-Programm Speċifiku tal-FP7 'Kooperazzjoni', fl-2007-2008 twaqqfu ħames IK tal-ITK-għall-perjodu sal-31 ta’Diċembru 2017: (1) L-IK tal-Aeronawtika u t-Trasport bl-Ajru (Clean Sky), li żżid il-kompetittività tal-industrija aeronawtika Ewropea filwaqt li tnaqqas l-emissjonijiet u l-istorbju, stabbilita bir-Regolament tal-Kunsill (KE) Nru 71/2008 tal-20 ta' Diċembru 2007; (2) L-IK tal-Inizjattiva dwar il-Mediċini Innovattivi, li trawwem l-iżvilupp ta' mediċini aħjar u aktar sikuri għall-pazjenti, stabbilita bir-Regolament tal-Kunsill (KE) 73/2008 tal-20 ta' Diċembru 2007; (3) L-IK taċ-Ċelloli tal-Fjuwil u l-Idroġenu (FCH), li tħaffef l-iżvilupp u l-mobilizzazzjoni tal-forniment tal-idroġenu u t-teknoloġiji taċ-ċelloli tal-fjuwil, stabbilita bir-Regolament tal-Kunsill (KE) 521/2008 tat-30 ta' Mejju 2008; (4) L-IK ta' Sistemi ta' Kompjuters Inkorporati (ARTEMIS), li tgħin lill-industrija Ewropea tikkonsolida u ssaħħaħ il-pożizzjoni dinjija ewlenija tagħha fis-sistemi informatiċi inkorporati, stabbilita bir-Regolament tal-Kunsill (KE) 74/2008 tal-20 ta' Diċembru 2007; (5) L-IK dwar in-Nanoelettronika (ENIAC), li għandha l-għan li tikseb livell għoli ħafna ta' minjaturizzazzjoni meħtieġ għal ġenerazzjoni li jmiss tal-komponenti tan-nanoelettronika, stabbilita bir-Regolament tal-Kunsill (KE) 72/2008 tal-20 ta' Diċembru 2007. Il-Kummissjoni Ewropea, bħala Membru ko-fundatur, kienet responsabbli biex tagħti bidu lill-IK tal-ITK. Darba li kienu bnew il-qafas legali u finanzjarju tagħhom u wrew il-kapaċità biex jamministraw il-baġits tagħhom stess, ARTEMIS, IMI u Clean Sky ingħataw l-awtonomija f'Ottubru u Novembru 2009, segwiti minn ENIAC u FCH f' Novembru 2010. Għalhekk, l-2011 kienet l-ewwel sena sħiħa li fiha l-IK tal-ITK kollha operaw b'mod awtonomu. L-IK jagħżlu l-proġetti permezz ta' sejħiet annwali miftuħa u kompetittivi għal proposti wara sottomissjoni u evalwazzjoni fi stadju jew tnejn. Dawn jipprovdu l-finanzjament għal proġetti kollaborattivi u għal azzjonijiet ta' koordinazzjoni u sostenn. Is-sejħiet għal proposti mnedija minn l-IK Clean Sky huma iktar speċifiċi fl-ambitu tagħhom, b'medda ta' żmien inqas u riżultati mistennija fuq livell ogħla ta' tħejjija teknoloġika. Clean Sky tippublika diversi sejħiet kull sena. 3. Il-progress miksub fl-2011 u l-isfidi ewlenin 3.1. L-eżitu tal-ewwel evalwazzjoni interim Ir-Regolamenti tal-Kunsill li jistabilixxuhom jeħtieġu żewġ evalwazzjonijiet interim tal-IK . L-ewwel evalwazzjoni interim twettqet fil-ħin u evalwat il-kwalità u l-effiċjenza tagħhom u l-progress miksub lejn l-għanijiet tagħhom. Ir-rapporti kollha għalqu b'opinjoni favorevoli; qablu li l-IK għandhom ikomplu wara l-2013 u ħadu pożizzjoni komuni fuq il-kwistjonijiet li ġejjin. L-ewwel, il-bordijiet tal-evalwazzjoni appoġġjaw ir-rakkomandazzjonijiet tal-Grupp Sherpa[5], b’mod partikolari li l-qafas legali attwali għandu jiġi rrazzjonalizzat bil-għan li jiġi stabbiliti u implimentati ITK oħra fil-ġejjieni. F' dan ir-rigward, għandu jiġi rrevedut l-istatus kurrenti tal-ITK bħala 'korp tal-Komunità' Irakkomandw it-tisħiħ u r-razzjonalizzazzjoni tal-proċessi u t-teħid ta 'deċiżjonijiet. Semmew ukoll il-ħtieġa għal koordinazzjoni aktar strutturata u l-komplementarjetà mal-FP7 u l-programmi u l-fondi nazzjonali; għal komunikazzjoni mtejba, it-titjib tal-viżibilità tal-azzjonijiet tal-ITK immirati lejn il-pubbliku ġenerali u fil-livell internazzjonali; u għal ġbir sistematiku tad-data u sistema ta’ monitoraġġ għal indikaturi ewlenin tal-prestazzjoni. Il-bordijiet identifikaw kwistjonijiet u sfidi speċifiċi u għamlu sensiela ta' rakkomandazzjonijiet għal-azzjoni mill-partijiet interessati varji (IK, il-Kummissjoni Ewropea, l-industrija, l-Istati Membri, il-Bordijiet tat-Tmexxija, eċċ.). Id-dettalji tal-evalwazzjonijiet huma mogħtija fid-Dokument ta' Ħidma tal-Persunal tal-Kummissjoni. Ir-reazzjoni tal-Kummissjoni għall-evalwazzjonijiet ta’ CLEAN SKY, IMI u FCH ġiet ippubblikata bħala dokument ta' ħidma tal-persunal mal-Komunikazzjoni Is-Sħubija fir-Riċerka u l-Innovazzjoni (COM (2011) 572), f' Settembru 2011. Il-Komunikazzjoni tagħha L-ewwel evalwazzjoni interim tal-Inizjattivi Teknoloġiċi Konġunti ARTEMIS u ENIAC (COM (2010) 752) ġiet ippubblikata, b 'dokument ta' ħidma tal-persunal li jagħti dettalji dwar ir-reazzjoni tagħha, f'Diċembru 2010. Għall-IK CLEAN SKY, IMI u FCH , il-bordijiet irrakkomandaw azzjoni fil-pront għat-titjib tal-komunikazzjoni maċ-ċittadini, it-twaqqif ta' indikaturi ewlenin ta' prestazzjoni u li d-Diretturi Eżekuttivi tal-IK, iktar milli l-bordijiet tat-tmexxija, ikunu r-responsabbli għal kwistjonijiet li jikkonċernaw il-ġestjoni ta’kuljum. Għal ENIAC u ARTEMIS, il-bord għamel 18-il rakkomandazzjoni għall-Istati Membri, l-industrija, il-Kummissjoni u l-IK. Ħeġġeġ lill-Istati Membri biex jieħdu impenji baġitarji pluriennali u lill-industrija u lill-IK biex ikollhom jagħmlu impenn akbar lejn l-implimentazzjoni tal-Istrateġija Ewropea. Il-Kummissjoni ngħatat parir tiġbor dejta għal evalwazzjoni fil-ġejjieni tal-IK tal-ITK. 3.2. L-Aġenda Strateġika ta' Riċerka L-aġendi strateġika ta' riċerka (ASR) ġew riveduti sabiex jiġu stabbiliti prijoritajiet ġodda għall-IK, biex jintlaqgħu l-isfidi kurrenti, u biex jitqies il-progress industrijali miksub f' dawn l-aħħar snin. Bosta IKbdew dan ix-xogħol fl-2010 u lestewh fl-2011. Fl-aeronawtika, il-miri stabbiliti għall-IK Clean Sky ġew ivvalutati mill-ġdid, bl-aġġornament tal-pjan tal-iżvilupp u t-tbassir tal-benefiċċji ambjentali mistennija sa tmiem il-programm. Fis-settur farmaċewtiku, l-ASR tal-Inizjattiva dwar il-Mediċini Innovattivi ġiet riveduta biex tirrifletti l-avvanzi xjentifiċi u l-bidliet fl-industrija. Dan l-aġġornament tlesta fl-2011, u ffoka fuq proġetti kbar u li jbiddlu l-qagħda tal-affarijiet, u jistabbilixxi tmien prijoritajiet ġodda. Il-prijoritajiet strateġiċi tar-riċerka u t-turija tal-IK taċ-Ċelloli tal-Fjuwil u l-Idroġenu ġew ukoll riveduti fl-2011. Ġew iffissati miri ġodda fil-Pjan Pluriennali tal-Implimentazzjoni (NAIP) għall-erba' oqsma ta' applikazzjoni FCH, biex jirriflettu l-progress tekniku u xjentifiku li sar mill-ewwel MAIP 'l hawn. Bħala riżultat, xi wħud mis-suġġetti ma jibqgħux jitqiesu f’sejħiet futuri u se jiddaħħlu sitta oћra ġodda. Il-miri riveduti kienu wkoll estiżi sal-2020, sabiex jiġu allinjat mal-Programm Qafas li jmiss, Orizzont 2020. Għas-sistemi inkorporati tal-kompjuter ġodda, tfaċċaw għażliet u sfidi tekniċi ġodda mill-2006 'l hawn meta l-Pjattaforma Ewropea għat-Teknoloġija ARTEMIS ħarġet l-ewwel ASR tagħha. L-ASR tal-ARTEMIS ġiet għalhekk aġġornata wkoll u ġew riveduti l-prijoritajiet tar-riċerka għall-iżvilupp u l-adozzjoni ta' teknoloġiji ewlenin f'oqsma differenti ta' applikazzjoni. L-ASR riveduta tagħti idea ċara ta' x'inhu meħtieġ fl-Ewropa fid-deċennju li ġej mill-atturi kollha fil-qasam tar-riċerka u l-innovazzjonu kollha sabiex tippermetti l-ħolqien ta' swieq ġodda u applikazzjonijiet importanti.għas-soċjetà Għal-lIK ENIACu l-komponenti nanoelettroniċi, kien hemm sejħiet għall-oqsma teknoloġiċi kollha u 9 mis-16-il qasam ta 'applikazzjoni fl-2011. Is-sejħiet li jmiss għall-2012 se jinkludu l-oqsma kollha tal-applikazzjonijiet u tat-teknoloġija. 3.3. Komunikazzjoni u amministrazzjoni Wieħed mill-għanijiet li xtaqu jaraw l-evalwazzjonijiet interim għall-IK kien fl-2011 ikun hemm approċċ aktar proattiv u mmirat fl-attivitajiet ta' komunikazzjoni tagħhom, speċjalment mal-SMEs u l-komunità tar-riċerka biex tiżdied il-parteċipazzjoni tagħhom fil-proġetti tar-riċerka. Irrakkomandaw li l-IK tal-ITK jiżviluppaw u jimplimentaw pjanijiet ċari ta' komunikazzjoni u disseminazzjoni, jistabbilixxu identità separata, u jaħdmu aktar fuq sinerġiji mal-programmi nazzjonali u fuq ill-kooperazzjoni internazzjonali ma’ partijiet interessati li mhumiex fl-UE. Fil-fatt, fl-2011 ingħatat attenzjoni speċjali lill-komunikazzjoni, b'enfażi fuq il-promozzjoni tal-attivitajiet tal-IK fost iċ-ċittadini Ewropej u t-tixrid tar-riżultati inizjali. Clean Sky u FCH it-tnejn akkwistaw siti elettroniċi ġodda. Ġew aġġornati l-iskedi informattivi, ġew iċċrikolati regolarment fuljet tal-aħbarijiet (minn IMI u Clean Sky), u ġew ippubblikati wkoll xi stqarrijiet għall-istampa dwar kisbiet sinifikanti. Ir-rappreżentanti tal-IK attendew ukoll għal konferenzi internazzjonali u avvenimenti speċifiċi li saru biex jippubbliċizzaw is-sejħiet. It-tabelli fl-Anness u d-Dokument ta' Ħidma tal-Persunal jelenkaw l-attivitajiet ta' komunikazzjoni ta' kull IK. Għall-ewwel darba, il-ħames IK tal-ITK organizzaw b'mod konġunt avveniment ta' ġimgħa, 'Innovation in Action' fil-bini tal-Parlament Ewropew fi Brussell f'Ottubru 2011. L-avveniment tmexxa minn Maria de Graça Carvalho, MEP. Kien hemm wirja konġunta tul din il-ġimgħa u kull Inizjattiva Teknoloġika Konġunta kellha konferenza għaliha u sessjonijiet dwar suġġetti partikolari. L-istampa attendiet konferenza stampa konġunta u rrapurtat l-avveniment. Id-Diretturi Eżekuttivi tal-ħames IK ippreżentaw is-suċċess ewlenin tal-organizzazzjonijiet tagħhom u d-Direttur Ġenerali u l-Viċi Direttur Ġenerali tal-Kummissjoni ħadu sehem fid-diskussjonijiet. Fl-2011, l-attivitajiet ta' riċerka tal-ITK kienu fl-aqwa tagħhom u kitbu l-ewwel stejjer ta' suċċess tagħhom. Xi proġetti rebħu premji talli kienu partikolarment innovattivi u oħrajn ġew rikonoxxuti bħala eċċellenti għall-kisbiet tagħhom tar-riċerka (ara 'stejjer ta’suċċess' fit-tabelli fl-Anness). Fuq in-naħa amministrattiva, ħames IK ġarrew b'suċċes f’Jannar 2011 minn bini tal-Kummissjoni għal sit apposta fil-qalba ta’Brussell. Sa tmiem is-sena, kienu għamlu progress fir-reklutaġġ tal-persunal: sew FCH sew ENIAC laħqu l-kapaċità sħiħa tagħhom. IMI, Clean Sky u ARTEMIS waslu għal kważi persunal sħiħ, iżda IMI kellha tliet karigi temporanji battala u kariga kuntrattwali lil hinn mil-livell awtorizzat. Ir-reklutaġġ tal-IK Sema Nadif kien skont d-Deċiżjoni tal-Bord tat-Tmexxija, iżda kien hemm post vakanti għal Aġent Kuntrattwali u ħtieġa urġenti għal persunal addizzjonali biex ilaħħqu max-xogħol li ma stax jiflaħ għalih il-grupp attwali hekk extra, u għalhekk tqabbad persunal temporanju żejjed. ARTEMIS kellha żewġ postijiet battala għal aġenti kuntrattwali. L-IK mxew mar-rekiwżiti tal-ippjanar u r-rappurtar. Sew il-korp ammistrattiv sew il-korp konsultattiv tagħhom iltaqgħu fuq bażi regolari, u l-Bordijiet tat-Tmexxija approvaw dokumenti strateġiċi bħall-kontijiet finali tal-2010 u l-abbozzi tal-baġits. Ġew eletti president ġodda tal-Bordijiet ta' Tmexxija ta’ Clean Sky u FCH fl-2011. 3.4. Il-progress operazzjonali L-IK jimmiraw biex jikkoordinaw ir-riżorsi u l-finanzjament mill-industrija u l-korpi pubbliċi sabiex jiksbu s-sinerġiji u jgħinu fil-bini tat-tkabbir futur il-kompetittività u l-iżvilupp sostenibbli tal-Ewropa. Fl-2011, il-ħames IK varawaktar sejħiet għal-proposti skont l-aġendi strateġiċi ta' riċerka tagħhom u komplew jeżaminaw u jinnegozja wgħotjiet li rriżultaw minn sejħiet preċedenti. Billi dawn huma differenti f'termini tal-għadd ta' sejħiet, suġġetti, stadji ta' evalwazzjoni, settur u governanza, il-progress miksub matul l-2011 l-implimentazzjoni tas-sejħiet qiegħed irrappurtat f’taqsimiet separati hawn taħt. 4. Progress miksub mill-IK Clean Sky Għall-perjodu 2008 – 2013, Sema Nadif ġie allokat baġit totali ta’€1.6 biljun: massimu ta' €800 miljun mill-Kummissjoni Ewropea (fi flus kontanti), li jrid tintlaħaq mill-kontribuzzjonijiet tal-industrija (in natura) b 'valur ta' mill-inqas EUR 800 miljun. Tliet għanijiet ewlenin ġew stabbiliti għal Clean Sky: (i) it-tħaffif tat-titjib ambjentali lis-Sistema tat-Trasportazzjoni bl-Ajru (ATS) permezz tal-introduzzjoni ta' teknoloġiji avvanzati u dimostraturi fuq skala kbira, (ii) it-titjib tal-impatt globali tal-ATS fuq l-ambjent (tnaqqis tal-istorbju, l-emissjonijiet, u l-konsum tal-fjuwil), u (iii) il-konsolidament tal-industrija Ewropea tal-aeronawtika madwar proġett ta’ interess komuni. Il-prestazzjoni ta’ Clean Sky jeħtieġ tiġi ġġudikata fid-dawl tal-karatteristiċi speċifiċi tagħha, b'mod partikolari l-involviment konsiderevoli tal-industrija fl-IK f' livelli varji, mill-ġestjoni strateġika sad-definizzjoni u d-deskrizzjoni tas-suġġetti tas-sejħa u l-parteċipazzjoni diretta fl-evalwazzjoni tal-proġetti. Bil-kontra ta' IK oħra, Clean Sky taħdem prinċipalment permezz ta' għotjiet lill-benefiċjarji nominati minflok sejħiet għal proposti. Fil-fatt, il-kisbiet ewlenin tagħha jirriżultaw mill-ħidma tal-membri tiegħu, organizzati f 'sitt oqsma tekniċi differenti tad-Dimostraturi tat-Teknoloġija Integrata (ITD), appoġġjati minn Evalwatur tat-Teknoloġija li kontinwament jissorvelja u jivvaluta r-riżultat. Hemm koordinazzjoni organizzata u effettiva ma’organizzazzjonijiet oħra, b’mod partikolari l-IK ta' Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR). Il-biċċa l-kbira tal-baġit globali (€600 miljun, jew 75%) hija mqassma lil dawn il-membri jew “ benefiċjarji nominati ”; il-€200 miljun huma allokati għal sejħiet għal proposti. Dawn is-sejħiet huma mnedija fuq bażi regolari iżda ta' darba meta l-Membri tal-ITD jesprimu l-ħtieġa għal attivitajiet addizzjonali speċifiċi ta' riċerka biex jikkomplementaw ix-xogħol tagħhom. Konsegwentement, is-sejħiet għall-proposti ta' Clean Sky huma sejħiet immirati, ikopru diversi suġġetti (23 sa 58 matul l-2011) u huma ta' tul qasir (b' medja ta 'sitt xhur sa sena). Fl-2011 Clean Sky lestiet il-valutazzjoni tas-sejħa 7 u ppubblikat tliet sejħiet għall-proposti: ss-sejħiet 8, 9 u 10. Mexxiet 159 suġġett b' kollox, b'riżultat ta' total ta' 325 sħab minn 22 pajjiżi magħżula wara s-sejħa 10. It-tabella hawn taħt tagħti ħarsa ġenerali lejn is-sejħiet varati u evalwati minn Clean Sky fl-2011, inkluż proposti mressqa u vvalutati. || || Proposti || Riżultati tal-evalwazzjoni: || Rata ta' suċċess (%) || Baġit indikattiv [finanzjament massimu] (€m) || L-eżitu tas-sejħa (€m) Kodiċi tas-sejħa || || || Eliġibbli || || 'il fuq mil- limitu || Magħżula għall-finanzjament Nru ta' suġġetti || Mressqa || % eliġbbli 7 || SPI-JTI-CS-2010-05 || 38 || 71 || 67 || 94.37 % || 45 || 29 || 64 % || 23.0 || 14.6 8 || SPI-JTI-CS-2011-01 || 58 || 127 || 119 || 93.70 % || 84 || 49 || 58 % || 31.9 || 22.5 9 || SPI-JTI-CS-2011-02 || 23 || 62 || 59 || 95.16 % || 32 || 16 || 50 % || 12.7 || 6.1 10 || SPI-JTI-CS-2011-03 || 40 || 62 || 60 || 96.77 % || 35 || 24 || 68 % || 19.5 || 9.4 TOTAL || 159 || 322 || 305 || 95 % || 196 || 118 || 60 % || 87.1 || 52.6 Meta mqabbla mal-bqija ta-IK, il-parteċipazzjoni ġenerali fis-sejħiet hija għolja bħal ma huwa l-għadd ta' proġetti magħżula għall-finanzjament. Il-parteċipanti huma mqassma b'mod ugwali bejn l-organizzazzjonijiet ta’ riċerka, l-industrija, l-universitajiet u l-SMEs. Madankollu, Clean Sky deher li kien inqas attraenti għall-korpi pubbliċi u l-aġenziji regolatorji fl-2011. L-SMEs ammontaw għal għadd kbir ħafna ta' parteċipanti fil-proġetti ffinanzjati (37%); matul il-perjodu 2008 - 2011, l-SMEs ammontaw għal 38% tal-finanzjament tal-għal Clean Sky[6]. Ibbażat fuq id-data disponibbli għall-proġetti ffinanzjati, is-sejħiet 7 sa 10 ġibdu parteċipanti minn 23 pajjiż. Il-pajjiżi rrappreżentati l-aktar kienu r-Renju Unit, il-Ġermanja, Spanja, l-Italja u Franza, fejn hemm tradizzjoni industrijali fl-aeronawtika. Clean Sky ġibdet l-aktar parteċipanti mill-pajjiżi tal-UE-12 ta' kwalunkwe IK. Mill-pajjiżi assoċjati, l-Iżvizzera kienet fuq quddiem b'sitt koordinaturi, filwaqt li s-sħab internazzjonali ewlenin kienu ċ-Ċina u r-Russja; l-Istati Uniti ma pparteċipawx. L-Evalwatur tat-Teknoloġija kopra erba pakketti ta’ ħidma prinċipali ta’ riċerka, li kollha kellhom attivitajiet u riżultati fl-2011. Globalment, it-twettiq tal-pjan tal-2011 kien sfida sinifikanti. Minkejja xi diffikultajiet, l-Evalwatur tat-Teknoloġija rnexxielu jimplimenta mekkaniżmi msaħħa ta' ppjanar u kontroll għall-2012. L-ewwel valutazzjoni mwettqa serviet ukoll biex 'turi' l-proċess sħiħ u rriżultat bħala inkoraġġanti. Il-kwalità u l-prontezza tar-riżultati għandhom jitjiebu b’mod sinifikanti fl-2012 u se jiġu mmonitorjati mill-qrib mill-IK bħala prijorità assoluta. Għal aktar informazzjoni, inklużi stejjer ta' suċċess, ara ''IK Clean Sky: daqqa t 'għajn lejn il-kisbiet ewlenin fl-2011', fl-Anness. 5. Progress miksub minn l-IK DWAR MEDIĊINI INNOVATTIVI Għall-perjodu 2008–2013, l-Inizjattiva dwar Mediċini Innovattivi (IK IMI) ġie allokat baġit totali ta' € 2 biljun. Il-Kummissjoni Ewropea tikkontribwixxi massimu ta' €1 biljun mimli l-baġit tagħha tas-Seba' Programm Kwadru, biex jitqabblu b’ kontribuzzjonijiet in natura (li jikkonsistu l-aktar minn attivitajiet ta' riċerka) ta' valur ta' mill-inqas € 1 biljun ieħor mill-kumpaniji membri l-Federazzjoni Ewropea tal-Industriji u l-Assoċjazzjonijiet Farmaċewtiċi (EFPIA). Dan jagħmel l-IMI globalment l-ikbar sħubija pubblika-privata tal-Ewropa, kif ukoll l-akbar sħubija pubblika-privata relatata mal-farmaċewtika. L-għanijiet prinċipali tal-IMI huma: (i) biex jinbena ambjent aktar kollaborattiv għar-rċierka u l-iżvilupp farmaċewtiku fl-Ewropa; (i) jitħaffef l-iżvilupp ta' mediċini sikuri u iktar effettivi għal pazjenti u (iii) biex tiżdied il-kompetittività tas-settur farmaċewtiku tal-UE. L-isfidi ewlenin huma: (i) industrijali: investiment mhux suffiċjenti fl-R&D (ii) xjentifiċi: kumplessità teknoloġika, u (iii): il-frammentazzjoni tar-riċerka fl-Ewropa. L-imsieħba industrijali huma involuti ħafna fl-IMI; b'mod partikolari, il-kumpanijie EFPIA jipparteċipaw ħafna aktar fil-proġetti IMI milli fil-Proġetti tas-Saħħa tal-FP7. Aspett ieħor tal-IMI huwa proċess f’żewġ stadji għal sejħiet għall-proposti: l-applikanti jibagħtu Espressjonijiet ta' Interess (EoIs) fl-ewwel stadj, u mbagħad fit-tieni stadju iż-żewġ parteċipanti kklassifikat l-aħjar u l-konsorzju EFPIA jiġu mistiedna jiffurmaw konsorzju tal-proġett sħiħ u jabbozzaw Proposta ta’ Proġett Sħiħ (FPP). Fl-2011, l-IMI lestiet l-evalwazzjoni tas-sejħa 3 u ppubblikat ir-raba' sejħa għall-proposti. It-tabella taħt tagħti ħarsa ġenerali lejn is-sejħiet varati u evalwati fl-2011, flimkien mad-dejta dwar l-EoIs mressqa u l-FFPs evalwati. Kodiċi tas-sejħa || || || || || Eois ’il fuq mil-limitu || FPPs magħżula għall-finanzjament || Ir-rata ta’suċċess (FPPs magħżula /EoIs mressqa) Nru ta' suġġetti || EoIs mressqa || EoIs eliġibbli || % miżmuma 2010-03 || 7 || 32 || 30 || 93.75 % || 16 || 7 || 21.88 % 2011-04 || 7 || 86 || 80 || 93.02 % || 30 || 7 || 8.14 % TOTAL || 14 || 118 || 110 || 93.4 % || 46 || 14 || 11,86 % Is-sejħiet 3 u 4[7] attiraw interess wiesa’ u numru għoli ta' applikanti: 1377. Iżda minħabba l-għadd ristrett ta’ suġġetti, 20% biss (266) tal-applikanti inizjali ġew finalment inklużi fil-proġetti magħżula għall-finanzjament flimkien ma’ parteċipanti mill-industrija - madwar 50 tim mill-kumpaniji EFPIA ngħaqdu mal-konsorzji. L-għadd totali ta’ parteċipanti fis-sejħiet fl-2011 huwa 316, li jirriżulta f’rata ta’suċċess medja ta' 23%. Il-tipoloġija tal-parteċipanti fl-IMI hija speċifika ħafna. L-industrija hija rrappreżentata tajjeb (mill-kumpaniji EFPIA u SMEs) u hemm ukoll parteċipazzjoni għolja ħafna mill-universitajiet. Fl-ewwel stadju, għadd tajjeb ta' EoIs tressqu mill-SMEs, segwiti minn parteċipanti oħra u organizzazzjonijiet tal-pazjenti. Iżda d-dinja akkademika tat il-biċċa l-kbira tal-parteċipanti fil-proġetti eventwalment iffinanzjati (208), segwita mill-EFPIA (53) u l-SMEs (47), b'dawn tal-aħħar jirrappreżentaw 17.7% tal-parteċipazzjoni totali. L-SMEs irċevew 13.56% tal-finanzjament tal-UE matul il-perjodu mill-2008 sa l-2011. Rigward id-distribuzzjoni ġeografika tal-applikanti, iċ-ċifri disponibbli jirrelataw għas-sejħa 3. Il-parteċipanti fil-proġetti rebbieħa (123, esklużi l-kumpaniji EFPIA ) ġew minn 19-il pajjiż, l-aktar ir-Renju Unit, il-Ġermanja, l-Olanda, Franza u l-Iżvezja. Ir-Repubblika Ċeka u l-Ungerija kienu l-uniċi pajjiżi tal-UE-12 rappreżentati (membri riċenti tal-UE), b' parteċipant wieħed kull wieħed. L-Isvizzera kienet fuq quddiem mill-pajjiżi 'assoċjati', b’sitt parteċipanti, segwita mill-Iżrael u l-Iżlanda. Fil-każ tal- parteċipazzjoni internazzjonali, l-Istati Uniti kellhom tliet parteċipanti (daqs Spanja). Għas-sejħa 4, l-IMI rreġistrat 143 parteċipazzjoni fil-proposti magħżula għall-finanzjament, iżda d-distribuzzjoni ġeografika għadha mhux magħrufa. Għal aktar informazzjoni, inklużi stejjer ta' suċċess, ara 'IK IMI: daqqa t'għajn lejn il-kisbiet ewlenin fl-2011', fl-Anness. 6. Progress miksub minn l-IK taċ-Ċelloli tal-Fjuwil u l-Idroġenu Għall-perjodu 2008–2013, il-Kummissjoni allokat baġit ta’ € 470 miljunn lill-IK taċ-Ċelloli tal-Fjuwil u l-Idroġenu (FCH) . Dan l-ammont mistenni li jitqabbel minn kontribuzzjoni f' kontanti għall-ispejjeż ammnistrattivi u minn kontribuzzjonijiet in natura għall-ispejjeż operattivi mill-entitajiet legali li jipparteċipaw fl-attivitajiet tagħha. FCH għalhekk mistennija jkollha baġit totali ta' € 940 miljun. L-għanijiet prinċipali tal-FCH huma: (i) taċċellera l-iżvilupp u l-implimentazzjoni tat-teknoloġiji taċ-ċelloli tal-fjuwil u l-idroġenu; (ii) tipprovdi l-bażi teknoloġika biex tibda tikkummerċjalizzahom fiż-żmien bejn l-2015 u l-2020, u tnaqqas “iż-żmien sal-ħruġ fis-suq”, u (iii) tpoġġi lill-Ewropa fuq quddiem fil-pożizzjonijiet dinjija tagħha fiir-rigward ta' dawn it-teknoloġiji.. FCH tuża żewġ tipi ta' skemi ta' finanzjament biex tmexxi 'l quddiem firxa usa' ta' attivitajiet RTD: proġetti kollaborattivi (għal riċerka bażika u turija) u azzjonijiet ta' koordinazzjoni u appoġġ (għal attivitajiet ta' netwerking, inkluż riċerka prenormattiva). Aspett ieħor tal-FCH huwa l-attività trasversali tiegħu: biex tirfed l-erba' oqsma ta' applikazzjoni xjentifika, għandha l-għan tas-sensibilizzazzjoni, u li teduka lill-pubbliku u tagħti appoġġ lis-suq. Is-sottomissjoni u l-evalwazzjoni huma mwettqa permezz ta' proċess sempliċi fi stadju wieħed. FCH nediet sejħa waħda fl-2011 (FCH-JU-2011-1 – ara t-tabella hawn taħt). It-tabella ta’ hawn taħt tippreżenta dejta dwar proposti mressqa u evalwati għal din is-sejħa. Kodiċi tas-sejħa || || || || || ’il fuq mil-limitu || Magħżula għall-finanzjament || Rata ta’ suċċess Nru ta' suġġetti || Proposti mressqa || Proposti eliġibbli || % miżmuma 2011-01 || 36 || 82 || 81 || 98.78 % || 53 || 30 || 36.59 % FCH attirat firxa wiesgħa ta' parteċipanti ta' kull tip, inkluż awtoritajiet pubbliċi (eż. korpi nazzjonali/reġjonali, aġenziji tal-enerġija) u NGOs. Dan jista’ jkun minħabba l-interess partikolari tagħhom f'azzjonijiet ta’ koordinazzjoni u appoġġ. Il-parteċipanti kienu wkoll mqassma b'mod ugwali bejn l-organizzazzjonijiet ta' riċerka u l-industrija. Mis-667 applikanti li wieġbu għas-sejħa, 225 kellhom il-proġetti ffinanzjati. Il-proġetti magħżula għall-finanzjament involvew 73 SME, li jirrappreżentaw 25.6% tal-parteċipazzjoni totali. Matul il-perjodu mill-2008 sal-2011, l-SMEs ammontaw għal 22.15% tal-iffinanzjar tal-UE fl-FCH. Total ta' 26 pajjiż kien rappreżentati fis-sejħa, bil-Ġermanja, ir-Renju Unit, Franza, l-Italja u l-Belġju fuq quddiem. Il-pajjiżi tal-UE-12 kienu rappreżentati sew, b'10 parteċipazzjonijiet. L-Iżvizzera u n-Norveġja kienu l-ewwel mil-lista ta’ ‘pajjiżi assoċjati’ (b'seba’ koordinaturi kull wieħed), segwiti mill-Iżlanda u t-Turkija b'parteċipant wieħed kull wieħed. Is-sħab internazzjonali inkludew parteċipanti mill-Istati Uniti, ir-Repubblika tal-Korea, iċ-Ċina, il-Kanada u s-Serbja. F' termini ta' progress amministrattiv, FCH għelbet xi limiti dwar il-kontribut in natura meta ġie adottat ir-Regolament tal-Kunsill (UE) Nru 1183/2011 fl-14 ta' Novembru 2011. Din l-emenda tirrikonoxxi s-sħubija tar-Ragruppament tar-Riċerka N.ERGHY, u ppermettiet lill-parteċipanti mhux industrijali bħar-Ragruppament tar-Riċerka N.ERGHY jagħmlu kontribuzzjonijiet in natura li tgħodd bħala fondi mqabbla. Din l-emenda kienet mistennija wkoll ittejjeb il-livelli ta' finanzjament. Għal aktar informazzjoni, inklużi stejjer ta' suċċess, ara 'IK FCH: daqqa t 'għajn lejn il-kisbiet ewlenin fl-2011', fl-Anness. 7. Progress miksub mill-IK ARTEMIS fl-2011 Għall-perjodu 2008–2013, il-Kummissjoni allokat baġit massimu ta' €420 miljun lill IK tas-Sistemi Inkorporati tal-Kompjuter (ARTEMIS), li ntirfed mill-finanzjament mill-Istati Membri ARTEMIS b'mill-inqas 1.8 darba l-kontribuzzjoni tal-UE (€756 miljun). Kontribut ugwali in natura mill-inqas ekwivalenti għat-totali tal-awtoritajiet pubbliċi huwa mistenni mill-industrija. Fil-5 ta' Lulju 2011, ARTEMIS iffirmat Ftehim Amministrattiv addizzjonali mar-Reġjun Kapitali ta' Brussell tal-Belġju. Ftehim Amministrattiv mal-Polonja ġie ffirmat f’Diċembru 2011, li jagħmilha t-23 Stat Membru ARTEMIS, bl-intenzjoni li timpenja baġit għas-sejħa tal-2012. L-għanijiet ewlenin tal-ARTEMIS huma li jiġu affrontati l-isfidi tar-riċerka u strutturali li għandha quddiemha l-industrija fil-qasam tas-sistemi inkorporati u li tgħin lill-industrija Ewropea tikkonsolida u ssaħħaħ il-pożizzjoni dinjija fuqana tagħha fit-teknoloġiji inkorporati tal-kompjuters. Il-parteċipazzjoni tal-Istati Membri fil-finanzjament u l-governanza flimkien mal-UE u l-industrija hija karatteristika prinċipali tal-Impriża Konġunta. Is-sottomissjoni u l-proċedura tal-evalwazzjoni għandhom żewġ stadji: l-applikanti l-ewwel jibagħtu deskrizzjoni tal-proġett (PO), imbagħad proposta ta’proġett sħiħ (FPP). Fl-2011, 10 ftehimiet ta’għotja għas-sejħa 3 tal-2010 ġew iffirmati u tnediet is-sejħa 4. It-tabella ta' hawn taħt tagħti ħarsa ġenerali lejn il-POs u l-FFPs imressqa bi tweġiba għas-sejħa 4, flimkien mar-riżultati tal-evalwazzjoni. Kodiċi tas-sejħa || Deskrizzjonijiet tal-proġettimressqa ( POs) || Proposti mressqa (FPPs) || || || ’il fuq mil-limitu || Magħżula għall-finanzjament || Rata ta’ suċċess Proposti eliġibbli || % miżmuma 2011-1 || 41 || 27 || 27 || 100 % || 16 || 9 || 22 % 540 applikant laħaq l-istadju FPP tas-sejħa għall-proposti tal-2011 u 206 kienu involuti fil-proġetti ffinanzjati (medja ta' 23 parteċipanti għal kull proġett). ARTEMIS tfittex li trawwem kollaborazzjoni bejn il-partijiet kollha kkonċernati – l-industrija, inklużi l-SMEs, awtoritajiet nazzjonali u/jew reġjonali, u ċ-ċentri akkademiċi u ta' riċerka li jiġbru flimkien u jiffokaw l-isforzi ta' riċerka. Kien hemm bilanċ tajjeb fit-tipi ta' parteċipanti fl-2011, b'71 mill-organizzazzjonijiet tar-riċerka u l-akkademja, 73 sieħeb industrijali u 62 SME. Il-komunità xjentifika u ta’ riċerka hija rappreżentata u kkoordinata tajjeb . L-SMEs irrappreżentaw 37.9% tal-parteċipazzjonijiet totali fl-2011, u kisbu 19.18% tal-finanzjament tal-UE għall-ARTEMIS matul il-perjodu 2008 sa 2011. Il-proġetti ffinanzjati involvew 17-il pajjiż, bi Spanja, l-Italja, il-Ġermanja, il-Finlandja, Franza u l-Awstrija fuq quddiem. Il-pajjiżi tal-UE-12 kienu rappreżentati wkoll, mir-Repubblika Ċeka, il-Latvja u l-Estonja. Pajjiż assoċjat wieħed biss kien involut fil-proġetti magħżula għal finanzjament: In-Norveġja, iżda b' għadd kbir ta' parteċipanti (6). L-Istati Uniti kienu l-uniku sieħeb internazzjonali, b' parteċipant wieħed. Għal aktar tagħrif ara 'IK ARTEMIS: daqqa t 'għajn lejn il-kisbiet ewlenin fl-2011', fl-Anness. 8. Progress miksub mill-IK ENIAC Għall-perjodu 2008–2013, il-Kummissjoni allokat baġit massimu ta' €450 miljun lin-Nanoelettronika (ENIAC), li ngħata spinta mill-finanzjament tal-Istat Membri ENIAC ta' mill-inqas 1.8 darba l-kontribuzzjoni tal-UE (€810 miljun). Kontribut ugwali in natura mill-inqas ekwivalenti għat-totali tal-awtoritajiet pubbliċi huwa mistenni mill-industrija. L-għanijiet ewlenin tal-ENIAC huma: (i) li jiġu affrontati r-riċerka u l-innovazzjoni fit-teknoloġiji tan-nanoelettronika u l-integrazzjoni tagħhom f' sistemi intelliġenti; (ii) li l-industrija Ewropea tiġu megħjuna tikkonsolida u ssaħħaħ il-pożizzjoni tagħha fit-teknoloġiji u s-sistemi tan-nanoelettronika u (iii) biex tikkontribwixxi għal aktar inkorporazzjoni u minjaturizzazzjoni ta' appararti, u żżid il-funzjonalitajiet tagħhom filwaqt li twassal materjali, tagħmir u proċessi ġodda. L-istess bħall-ARTEMIS, il-parteċipazzjoni tal-Istati Membri fil-finanzjament u l-governanza flimkien mal-UE u l-industrija hija fattur prinċipali ta' ENIAC. Il-proċess tat-tressiq u l-evalwazzjoni huwa bl-istess mod fuq żewġ fażijiet hija bl-istess mod (PO, imbagħad FPP). Fl-2011, ma baqgħux jonqsu l-impenji mill-Istati Membri ENIAC u din iż-żieda fl-impenji mistennija tibqa' għaddejja fl-2012. Madankollu, ġie osservat li l-proporzjon ta' 1.8 bejn l-Impriża Konġunta ENIAC u l-għotjiet tal-Istati Membri lill-proġetti x’aktarx ma kienx se jintlaħaq sa tmiem il-ħajja tal-Impriża Konġunta. Bħala konsegwenza, il-Bord tal-Awtorità Pubblika Board ħa deċiżjoni li jnaqqas il-parteċipazzjoni tal-IK ENIAC minn 16.7% għal 15% tal-ispejjeż eliġibbli totali u sa 52% tal-kontributi tal-Istati Membri ENIAC lis-sejħiet għall-proposti. Dan għandu jirriżulta fi proporzjon qrib 1.8, bil-kundizzjoni li (i) l-Impriża Konġunta ENIAC tuża l-kontribuzzjoni massima mill-UE prevista fir-Regolament tal-Kunsill u (ii) l-Istati Membri ENIAC jiffinanzjaw lill-parteċipanti tagħhom b'rati ta' finanzjament simili għal dawk fil-passat. Fl-2011 ENIAC nediet żewġ sejħiet għall-proposti, is-sejħa 4 u s-sejħa 5 (tal-aħħar bi proċedura ta' stadju wieħed minħabba skadenza stretta). It-tabella ta hawn taħt tagħti ħarsa ġenerali lejn iż-żewġ sejħiet imnedija u evalwati fl-2011. Kodiċi tas-sejħa || Deskrizzjonijiet tal-proġetti mressqa (POs) || Proposti mressqa (FPPs) || Proposti eliġibbli || % miżmuma || ’il fuq mil-limitu || Magħżula għall-finanzjament || Ir-rata ta’suċċess% (livell FPP) || 2011-1 || 20 || 9 || 9 || 100 % || 7 || 6 || 66.7 % || 2011-2 || Mhux applikabbli || 8 || 7 || 87.50 % || 6 || 6 || 75.0 % || TOTAL || 20 || 17 || 16 || 93.75 % || 13 || 12 || 70.85 % || Mill-286 applikant li bagħtu Proposta ta' Proġett Sħiħ (FPP) għas-sejħiet ENIAC tal-2011, 195 ntgħażlu għall-finanzjament, rata għolja ta’suċċess. Il-bilanċ tas-sħab huwa speċifiku ferm għas-settur: l-organizzazzjonijiet tar-riċerka (50), l-industrija (71) u l-SMEs (74) huma rappreżentati tista' tgħid indaqs filwaqt li l-korpi pubbliċi u l-akkademja huma assenti. L-SMEs irrappreżentaw 37.9% tal-parteċipazzjonijiet kollha mill-2008 sal-2011 u ammontaw għal 13.30% tal-finanzjament tal-UE. Il-parteċipanti fis-sejħiet ġew minn 19-il pajjiż, bl-Olanda fuq quddiem, u warajha l-Italja, Franza, il-Ġermanja u l-Awstrija. Ipparteċipaw ukoll pajjiżi tal-UE-12, rappreżentati l-aktar mir-Repubblika Ċeka, il-Polonja u s-Slovakkja. Kien hemm parteċipazzjoni tajba mill-pajjiżi 'assoċjati', bl-Iżrael fuq quddiem b’5 parteċipanti, in-Norveġja (3) u l-Iżvizzera (1). Madanakollu, ma kienx hemm sħab internazzjonali. Lejn tmiem l-2011, l-Impriża Konġunta ENIAC nediet sejħa għal Espressjonijiet ta' Interess għat-tfassil ta' linji pilota. Din is-sejħa għandha l-għan li tħejji lill-IK biex tkun strument preferit għall-implimentazzjoni tal-politika KET fuq it-titjib tal-pożizzjoni tal-Ewropa fis-sitt “teknoloġiji abilitanti essenzjali” inkluż in-nanoelettronika. Il-linji pilota se jippermettu l-innovazzjoni fuq il-livelli ogħla tal-preparazzjoni teknoloġika (4 sa 8) li se tipprovdi passaġġ lejn l-inizjattiva Orizzont 2020. Għal aktar informazzjoni, inklużi stejjer ta' suċċess, ara 'IK ENIAC: daqqa t 'għajn lejn il-kisbiet ewlenin fl-2011', fl-Anness. 9. Il-progress ġenerali miksub fl-2011 9.1. Il-parteċipazzjoni tal-partijiet interessati Bis-saħħa ta-esperjenza miksuba fl-istabbiliment tal-IK, issa huwa possibbli li tibda tiġi pprovduta dejta dwar il-progress miksub f’termini ta’parteċipazzjoni. || Parteċipazzjonijiet f’proposti mressqa (2011) || Parteċipazzjonijiet fi proġetti magħżula għall-finanzjament (2011) Clean Sky || 600 || 238 IMI || 1377 || 319 FCH || 667 || 285 Artemis || 540 || 206 Eniac || 286 || 195 Total || 3470 || 1243 Fl-2011, l-IK irreġistratw 3470 parteċipazzjoni fi proposti mressqa, filwaqt li l-parteċipazzjonijiet fi proġetti ffinanzjati kienu jgħoddu 1243. Ir-rata ta' suċċess kumplessiva ta' 35.8% hija promettenti ħafna u tista' titqies bħala pożittiva minħabba li l-IK qed iwettqa riċerka speċifika ħafna mmexxija mill-industrija. L-IK għamlu sforzi biex titwessa' l-parteċipazzjoni, pereżempju billi tittejjeb il-komunikazzjoni ma' applikanti potenzjali għas-sejħiet miftuħa għall-proposti. Kien hemm jiem apposta ta' informazzjoni (Info Days) u kibret il-parteċipazzjoni tal-IK f'seminars, u f'fieri u wirjiet teknoloġiċi ewlenin. Sar ukoll progress fit-tkabbir tal-viżibbiltà pubblika tal-ITK Il-paġni elettroniċi ta' kważi l-ITK kollha ngħataw dehra ġdida sabiex jippreżentaw informazzjoni aħjar u aktar dħulija mal-utent. Din l-azzjoni għenet jagħmlu lill-IK tal-ITK jagħmlu l-inizjattivi iktar aċċessibbli għar-riċerka u l-komunitajiet xjentifiċi. Bħala riżultat, pereżempju, IMI rċeviet darbtejn l- espressjonijiet ta' interess bi tweġiba t-tieni sejħa tagħha li kellha għall-ewwel sejħa. It-tip ta 'partijiet interessati involuti fil-proġetti tar-riċerka jvarjaw skont l-IK: · Il-parteċipazzjoni fi proġetti FCH iffinanzjati hi waħda varjata, bil-partijiet interessati kollha rrappreżentati fi proġetti ffinanzjati: 77 organizzazzjoni tar-riċerka, 49 università, 76 industrija kbira , 73 SMEs, 7 oħrajn u 3 korpi pubbliċi fost il-285 parteċipant tagħha. · L-IMI ġibdet madwar 50 parteċipazzjoni minn kumpaniji EFPIA ( l-industrija l-kbira), 208 universitajiet, 47 SME, 6 organizzazzjonijiet tal-pazjenti u 5 oħrajn. · CLEAN SKY, ENIAC u ARTEMIS ma għandhom l-ebda korp pubbliċi jew “oħrajn” jipparteċipaw fil-proġetti ffinanzjati tagħhom. · L-industrija tirrappreżenta 73 u 71 parteċipazzjoni f’ARTEMIS u ENIAC rispettivament u 53 fi Clean Sky. · L-universitajiet jirrappreżentaw 54 parteċipazzjoni fi Clean Sky, filwaqt li dawn huma inklużi fl-organizzazzjonijiet tar-riċerka f’ARTEMIS. · L-organizzazzjonijiet tar-riċerka jirrappreżentaw 43 parteċipazzjoni fi Clean Sky u 71 u 50 rispettivament f’ARTEMIS u ENIAC. Wara sentejn ta' attivitajiet sħaħ, il-parteċipazzjoni tal-partijiet interessati tidher ibbilanċjata sew b' mod ġenerali, għalkemm għad hemm lok għal titjib f'kategoriji inqas irrappreżentati. Meta wieħed iħares lejn iċ-ċifrit al-parteċipazzjoni u r-rappreżentazzjoni, tajjeb li wieħed jiftakar li r-riżultati mmirati huma mistennija f'kull settur teknoloġiku. 9.2. Id-dimensjoni tal-Innovazzjoni u l-involviment tal-SMEs Il-ħames IK attwali diġà jistgħu jitqiesu mudell innovattiv ta' riċerka ta' implimentazzjoni. Is-sħubija bejn setturi pubbliċi u privati hija pass sinifikanti 'l quddiem għat-trasferiment tar-riżultati tar-riċerka lis-suq. L-IK tal-ITK jistabbilixxu l-aġendi ta' riċerka tagħhom stess f' kooperazzjoni mill-qrib mal-industrija, bl-għan li r-riżultati jiġu ttrasformati f 'applikazzjonijiet fl-iqsar żmien possibbli. Dan il-proċess tal-aċċelerazzjoni tal-użu tar-riżultati tar-riċerka se jitmexxa aktar fi ħdan Orizzont 2020, b'mod partikolari taħt l-għan tat-“Tmexxija Industrijali” . Madankollu, nistgħu diġà nenfasizzaw l-elementi li jippermettu l-ewwel apprezzament tal-innovazzjoni miksuba mill-ħames IK fl-2011, anki jekk dan ir-rapport ma għandux l-għan jippreżenta analiżi dettaljata ta' dan l-aspett. · Il-kunċett tal-Livell ta' Maturità Teknoloġika (Technology Readiness Level (TRL)) ġie introdott fl-IK Clean Sky, u proġetti ppreżentati bi tweġiba għal sejħiet miftuħa huma wkoll evalwati f' termini tal-livell tal-maturità tat-teknoloġija. It-TRL jintuża biex jevalwa u jqabbel l-istadji differenti tal-iżvilupp ta' teknoloġija partikolari; il-livell massimu 6 jirreferi għal proġetti ta' riċerka li jkunu laħqu l-istadju ta’ qabel l-iżvilupp tal-prodott. · F’ARTEMIS, Indiċi ta' maturità u Indiċi ta' involviment tal-SMEs fil-proposti huma użati biex tiġi ffaċilitata l-evalwazzjoni ta' dawk il-proġetti li jistgħu jagħtu l-aħjar kontribut għall-iżvilupp tal-innovazzjoni mir-riċerka. · Kien hemm għadd ta' attivitajiet ta' prototipar u turija fil-Pjanijiet Annwali ta' implimentazzjoni għall-ITK. Għal Clean Sky, fl-2011 kien hemm 15-il suġġett ta' riċerka miftuħ għat-turija u 1 fuq il-prototipar. Għal FCH, kien hemm 7 suġġetti għat-turija u wieħed għal prova tal-kunċett ffukat fuq sistemi taċ-ċelloli tal-fjuwil. · Fl-2011, ENIAC introduċiet “Il-premju ENIAC għall-innovazzjoni” biex jiġu rikonoxxuti proġetti li qed joqorbu lejn it-tlestija jew li tlestew riċentement u li pproduċew l-aktar innovazzjoni ta' impatt. Il-proġett “E3Car’, bi 28 werrej u baġit totali ta' €180 miljun, kien l-ewwel rebbieħ. · Żewġ IK wkoll rebħu Premjijiet għall-Innovazzjoni: – Sema Nadif ingħata premju waqt l-attività ‘Inter Airport Europe’ fi Munich għall-proġett ‘TaxiBot’, talli sab soluzzjoni innovattiva li tnaqqas l-impatt ambjentali applikabbli għat-trakters mingћajr żbarra tal-irmok għall-ajruplani għat-taxiing barra u ġewwa l-ajruporti. – Waħda mill-kumpaniji iżgħar attiva f' FCH rċeviet il-premju tal-UE għall-innovaturi nisa f il-Konvenzjoni tal-innovazzjoni tal-2011 . Kumpanija Taljana b' 40 impjegat kienet l-ewwel li żviluppata sistema taċ-ċelluli tal-idroġenu li tiċċarġja lilha nnifisha għall-enerġija ta' riżerva, u li hija alternattiva rinnovabbli u aktar nadifa għall-batteriji taċ-ċomb-aċdu u l-ġeneraturi li jaħdmu bid-diżil. B’dan il-mod, l-IK kisbu aktar progress fl-għarfien u l-kwalità xjentifika fl-2011, bi proġetti b'impatti potenzjali fuq l-industrija u l-ambjent tar-riċerka. Fl-aeronawtika, ġiet żviluppata sistema ġdida biex tnaqqas l-ispejjeż tal-manifattura u tal-manutenzjoni: bħalissa għaddejjin ul-Breakthrough Laminar Aircraft Demonstrator in Europe (BLADE) u l-analiżi tal-ekonomiji tal-linji tal-ajru inkluż ir-rekwiħti għal regolamenti ambjentali ġodda. il-proġett Contribution of Airlines for the Reduction of Industry Nuisances and Gases (CARING). Sabiex trawwem l-iżvilupp ta' mediċini aħjar u aktar sikuri għall-pazjenti, id-database NEWMEDS hija l-akbar repożitorju fid-dinja ta' daejta għal provi kliniċi antipsikotiċi, li jinkludi dejta dwar 23 401 pazjent mill-ħames kumpaniji farmaċewtiċi ewlenin fil-qasam. Importanti li jkun enfasizzat li, għall-ewwel darba, kumpaniji li jikkompetu għandhom ir-rieda komuni li jiftaħ u jaqsmu r-riżultati tal-provi kliniċi tagħhom. Dan huwa appoġġ essenzjali għal kura tas-saħħa u personalizzata mmirata aħjar. Fis-settur tat-trasport, il-proġett Clean Hydrogen In European Cities Project (CHIC) qed idaħħal karozzi tal-linji ekoloġiċi fl-ibliet Ewropej sabiex inaqqas l-impatt tal-karozzi tal-linja fuq l-ambjent, u jippromwovihom bil-għan li jitqassar iż-żmien sat-tqegħid fis-suq. Il-proġett E3Car, iffinanzjat għall-ġestjoni mtejba tal-motopropulsjoni tal-vetturi elettriċi, il-konverżjoni u d-distribuzzjoni mtejba tal-qawwa u effiċjenza enerġetika akbar, b'10% u 35% rispettivament, billi joffri ambjent kompetittiv ta' 28 dimostratur. L-IK ħeġġew il-parteċipazzjoni tal-SMEs, b’riżultati tajbin fl-2011: madwar 28% tal-parteċipanti b'suċċess kienu SMEs. Mill-ħames ITK, ENIAC kienet l-aktar attraenti għall-SMEs, li ammontaw għal 37.9% tal-parteċipazzjoni totali fl-IK, segwita minn Clean Sky [8]; ARTEMIS (31%); FCH (25.6%) u IMI (17.7%)[9]. Ir-rata medja ta' finanzjament tal-UE li mar għall SMEs għal IK tal-ITK kollha fil-perjodu 2008-2011 kien ftit iktar minn 21%, li jaqbeż l-objettiv ġenerali tal-FP7 ta' 15%. It-tabella taħt tippreżenta ħarsa ġenerali dettaljata lejn il-parteċipazzjoni tal-SMEs fil-ħames IK, kemm f' proposti mressqa u fi proġetti magħżula għall-finanzjament (2011). || Parteċipazzjonijiet fi proposti mressqa || Parteċipazzjonijiet fi proġetti magħżula għall-finanzjament Clean Sky || 239 || 88 IMI || 263 || 47 FCH || 174 || 73 ARTEMIS || 182 || 62 ENIAC || 109 || 74 Total || 967 || 344 L-għadd ta' SMEs li tant ipparteċipaw jissuġġerixxi li hemm bilanċ tajjeb ta' attivitajiet ta' riċerka magħmula apposta għall-SMEs, fejn il-kontribuzzjonijiet tagħhom huma essenzjali biex jintlaħqu objettivi ta’ riċerka u innovazzjoni aktar ġenerali. Bil-progress miksub fl-2011, l-IK tal-ITK qegħdin fi triqithom lejn il-kisba tal-potenzjal tal-innovazzjoni tagħhom u lejn il-kontribut sabiex jiġu affrontati l-isfidi tal-ġejjieni ffissati taħt il-programm Orizzont 2020. 9.3. Parteċipazzjoni f'termini ġeografiċi Il-ħames IK involvew medja ta' 20 Stat Membru fl-implimentazzjoni tal-ASR. L-aktar varjata hija FCH, li għandha għadd ta' sħab internazzjonali. L-aqwa parteċipanti jappartjenu għall-Istati Membri li għandhom ambjent industrijali avvanzat u sistemi dinamiċi ta’ SMEs, ċentri ta 'riċerka u universitajiet. || Nru ta’pajjiżi li qed jipparteċipaw fi proġetti magħżula għall-finanzjament || L-aqwa parteċipanti[10] Clean Sky || 23 || UK, DE, ES, IT FR IMI || 15 || UK, DE, NL, FR, SE FCH || 26 || DE, UK, FR, IT, BE ARTEMIS || 17 || ES, IT, DE, FI, FR & AT ENIAC || 19 || NL, IT, FR, DE, BE Ninnutaw ukoll li pparteċipa kull pajjiż minbarra wieħed mill-pajjiżi tal-UE-12. · Globalment, l-UE-12 jammontaw għal madwar 15% tal-parteċipazzjoni totali fi proġetti ffinanzjati. Clean Sky qiegħda fuq quddiem b'10%, filwaqt li l-parteċipazzjoni tal-UE-12 fi proġetti IMI hija negliġibbli. Il-grafika ta' hawn taħt turi l-parteċipazzjoni tal-UE-12 skont l-ITK fl-2011 (proġetti ffinanzjati biss). · L-aktar Stat Membru rrappreżentat mill-UE-12 huwa l-Polonja bi 18-il parteċipazzjoni fi proġetti ffinanzjati (6 FCH u ENIAC b' kollox, 12 fi Clean Sky), u 5 proġetti kkoordinati minn organizzazzjonijiet Pollakki. Ir-Repubblika Ċeka ssegwi b'16-il parteċipazzjoni fi proġetti u pożizzjonijiet fifinanzjati fl-IK kollha, immexxija minn ARTEMIS b’seba’parteċipazzjonijiet Ċeki. Ir-Rumanija tgħodd 6 parteċipazzjonijiet u l-Ungerija 3. B’kuntrast, Il-Litwanja mhi involuta f'ebda mill-proġetti magħżula. · Clean Sky organizzat diskussjoni dwar ir-riċerka aeronawtika fl-Ewropa Ċentrali u tal-Lvant fl-2011, biex tagħti spinta lill-parteċipazzjoni ta' żoni inqas attivi. Din hija meqjusa bħala prassi tajba, u li l-Kummissjoni tixtieq tara emulata mill-ITK l-oħrajn fil-futur. Fl-2012, il-Kummissjoni se jkollha aktar diskussjonijiet mal-IK dwar kif għandha tiżdied b 'mod sostanzjali l-parteċipazzjoni tal-UE-12. L-attivitajiet ta’riċerka tal-ITK irriżultaw ukoll attraenti għal pajjiżi assoċjati mal-FP7, li ammontaw għal madwar 15% tal-parteċipazzjonijiet. L-aktar Pajjiż Assoċjat attiv fl-2011 kien l-Iżvizzera, segwit min-Norveġja u l-Iżrael. FCH attirat l-ogħla għadd ta’parteċipanti mill-pajjiżi assoċjati, segwita minn Clean Sky u IMI. Il-valutazzjonijiet tal-involviment tal-pajjiżi assoċjati f’ARTEMIS u ENIAC għandhom iqisu wkoll il-mudell tripartitiku tagħhom ta' finanzjament. Pajjiż || IMI || FCH || CS || ARTEMIS || ENIAC || Total L-Iżvizzera || 6 || 7 || 6 || || 1 || 20 In-Norveġja || || 7 || 1 || 6 || 3 || 17 L-Iżlanda || 2 || 1 || || || || 3 L-Iżrael || 2 || || 2 || || 5 || 9 It-Turkija || || 1 || 1 || || || 2 Is-Serbja || || 1 || || || || 1 Total || 10 || 17 || 10 || 6 || 9 || 52 9.4. Id-dimensjoni internazzjonali Għadd ta’ sħab a internazzjonali kienu involuti f’attivitajiet tal-ITK, li jammontaw għal madwar 3% tal-parteċipazzjonijiet fi proġetti ffinanzjati fl-2011. Il-firxa ta' esperjenza miksuba mis-sħab internazzjonali tvarja ħafna minn settur teknoloġiku għal ieħor. Dan jiddependi wkoll fuq l-istrateġiji u s-sinerġiji li l-ITK isegwu fir-riċerka, l-innovazzjoni jew l-oqsma regolatorji. Kif jidher fit-tabella hawn taħt, l-Istati Uniti wrew interess fi kważi l-ITK kollha u globalment kellhom l-akbar parteċipazzjoni fi proġetti ffinanzjati. Pajjiż || IMI || FCH || CS || ARTEMIS || ENIAC || Total L-Istati Uniti || 3 || 1 || 1 || 1 || || 6 Ir-Russja || || || 1 || || || 1 Iċ-Ċina || || 1 || || || || 1 Il-Korea || || 1 || || || || 1 Il-Kanada || || 1 || || || || 1 Total || 3 || 4 || 2 || 1 || 0 || 10 Sabiex tikkompeti fix-xena globali, l-industrija teħtieġ mhux biss issaħħaħ il-koperazzjoni u tnaqqas il-frammentazzjoni fl-Ewropa, iżda li tistabbilixxi sinerġiji f'imkejjen oħra, b' mod partikolari mal-atturi internazzjonali ewlenin. Id-dimensjoni internazzjonali tal-inizjattivi tal-ITK hijaa għalhekk element li sejjer jiġi żviluppat aktar. Il-Kummissjoni bħalissa qed tiddiskuti mal-IK kif nistgħu nilħqu lis-sħab internazzjonali biex jilħqu l-ħtiġijiet partikolari tas-setturi kkonċernati. FCH diġà rrevediet l-implimentazzjoni tal-Pjan Pluriennali tagħha biex issir aktar ambizzjuża u kompetittiva meta mqabbla mal-isforzi madwar id-dinja fil-qasam teknoloġiku. L-ARS tal-ARTEMIS aġġornata issa juri biċ-ċar dak li huwa meħtieġ fl-Ewropa fidd-eċennju li jmiss mill-atturi kollha fir-riċerka u l-iżvilupp u l-innovazzjoni sabiex l-Ewropa tkun minn ta' quddiem fil-qasam tas-Sistemi Inkorporati. 9.5. Il-portafoll tal-għotjiet Il-portafoll tal-Ftehimiet tal-Għoti (GA) ivarja minn IK għall-ieħor, flimkien mat-tipi ta' proġetti, id-daqs tal-konsorzji u l-baġit allokat. L-IK jista' mhux biss jiżviluppa riċerka kollaborattiva iżda wkoll jappoġġa attivitajiet ta' netwerking (eż. FCH) b' Azzjonijiet ta’ Koordinazzjoni u Appoġġ, fejn id-daqs ta' konsorzju huwa naturalment iżgħar u l-kompożizzjoni tiegħu differenti. || Għotjiet li qed jiġi nnegozjati fl-2011 || Għotjiet iffirmati fl-2011 || Għotjiet għal attivitajiet li ntemmew Clean Sky || 24 || 80 || 7 IMI || 2 || 13 || 0 FCH || 0 || 26 || 5 ARTEMIS || 9 || 10 || 3 ENIAC || 0 || 22 || 0 Total || 35 || 151 || 15 Fl-ewwel tliet snin ta' attività, il-portafolli tal-Ftehimiet tal-Għoti iffirmati mill-IK kienu jvarjaw fid-daqs, l-għadd ta’ sħab u l-baġit allokat. · Il-GA ta' Clean Sky huma l-iktar distintivi. L-għadd ta’ proġetti ffinanzjati u l-GAs ffirmat huwa akbar, iżda b’inqas sħab f 'kull wieħed u baġits relattivament żgħar. Clean Sky tippermetti proġetti b' sieħeb wieħed, partikolarment jekk is-suġġett tar-riċerka huwa tant speċifiku li organizzazzjoni waħda biss (jew ftit jikkompetu fl-għażla u l-valutazzjoni) tkun taqbel mar-rekiwżiti tat-talba. Hemm medja ta' żewġt isħab tal-GAs fi Clean Sky, b' baġit medju allokat ta' € 515,000. Għalhekk, filwaqt li l-għadd ta' GAs li għandu jiġi ffirmat jitlob għal sforzi konsiderevoli, il-koordinazzjoni fil-konsorzji teħtieġ sforz iżgħar. · IMI u FCH jattiraw tipi simili ta' konsorzji: hemm anqas proġetti (u tal-GAs iffirmati) iżda dawn huma akbar f’termini sew tal-baġit allokat u l-għadd ta’ sħab. L-għadd medju ta' sħab fi proġett IMI huwa 26, jekk wieħed jgħodd flimkien l-organizzazzjonijiet EPFIA u mhux EPFIA, u l-bagit medju tal-GAs iffirmati huwa madwar €10 miljun (kontribuzzjonijiet IK IMI biss). Għal FCH, bħala medja hemm 9 sħab għal kull proġett b' baġit ta' €3.8 miljun. · ARTEMIS u ENIAC għandhom medja ta' 23 (ARTEMIS) u 22 (ENIAC) organizzazzjonijiet sħab f’konsorzju, b’medja baġit ta' €15.8 miljun (ARTEMIS) u €23 miljun (ENIAC)[11]. 10. L-Isfidi u l-prospettiva L-ewwel evalwazzjonijiet interim tal-Impriżi Konġunti twettqu kif ippjanat u r-rapporti ġew iffinalizzati f’April 2011. Il-prospetti globali tal-IK tqiesu li kienu tajbin. Ir-rakkomandazzjonijiet tal-esperti esterni inkludew it-titjib tal-komunikazzjoni maċ-ċittadini, l-istabbiliment ta' indikaturi ewlenin tal-prestazzjoni, u d-delegazzjoni ta' aktar mir-responsabbiltajiet tal-Bordijiet ta' Tmexxija għall-amministrazzjoni ta' kuljum li d-Diretturi Eżekuttivi tal-IK. Ir-rakkomandazzjonijiet għandhom jiġu implimentati bis-sħiħ qabel ma ssir it-tieni valutazzjoni interim fl-2013. Fl-2011, l-IK tejbu konsiderevolment l-attivitajiet ta' komunikazzjoni diretti lejn il-pubbliku ġenerali. Il-viżibilità tal-proġetti kibret, bħal ma kiber il-livell tal-għodod ta' komunikazzjoni ewlenin tagħhom (eż. il-paġni web tagħhom). Stabilew wkoll indikaturi ewlenin tal-prestazzjoni: · L-IMI stabbiliti indikaturi ewlenin tal-prestazzjoni u tar-riżultati ewlenin għal żewġ prijoritajiet ewlenin: L-implimentazzjoni tal-ASR u l-prestazzjoni tal-Uffiċċju tal-Programm. Iż-żmien medju biex tingħata għotja naqas b’iktar minn 90 jum. · Clean Sky implimentat il-parti l-kbira tar-rakkomandazzjonijiet magħmula mill-esperti. Il-prestazzjoni ta’ Dimostraturi tat-Teknoloġija Integrata (ITDs) kienet soġġetta għal reviżjoni annwali minn esperti indipendenti. · FCH introduċiet ‘Indikaturi Operattivi' biex tissorvelja l-progress fl-attivitajiet RTD; dawn huma stabbiliti bi tqabbil ma' indikaturi tar-riżultati li jużaw ir-riżultati fil-mira u l-aħħar riżultati magħrufa. · ENIAC introduċiet Indikatur Ewlieni tal-Prestazzjoni (KPI) li jinkludi l-ħin meħud mid-deċiżjoni dwar il-finanzjament mill-Bord tal-Awtoritajiet Pubbliċi sal-ewwel ħlas għal kull benefiċjarju. Iktar progress jiġi evalwat fit-tieni evalwazzjoni interim u fir-Rapport Annwali ta' progress fl-2012 Billi l-IK issa huma kompletament awtonoma, nistgħu nagħmlu valutazzjoni inizjali tal-benefiċċji tagħhom. L-allokazzjoni stabbli tal-fondi turi l-impenn tal-industrija. L-SMEs ġew attirati mis-suġġetti ta' riċerka tal-IK tal-ITK, speċjalment minħabba l-istabbiltà u l-kontinwità tal-ambjenti ta’ riċerka u innovazzjoni u l-modalitajiet tal-finanzjament. Kollox ma' kollox, sa tmiem l-2011 l-SMEs kienu rċevew 21% tal-finanzjament tal-UE. Kif innutat fis-sezzjoni 9.2, l-ITK laħħqa mal-isfida li jsiru mod tassew attraenti ta' kif tiġi implimentata r-riċerka għall-kumpaniji żgħar u ta’daqs medju. L-SMEs ikunu jistgħu jibbenefikaw mill-parteċipazzjoni f’ambjenti tax-xogħol speċifiċi, mis-suġġetti ta' riċerka mmirati b 'mod ċar għas-suq, u mill-IK bħala strument li jaddatta aħjar għall-bżonnijiet tagħhom. F'perspettiva usa', il-parteċipazzjoni kumplessiva tal-partijiet interessati hija bbilanċjata sew u l-partijiet kollha kienu involuti fl-attivitajiet ta' riċerka tal-ITK. L-allokazzjoni tal-baġit turi li organizzazzjonijiet ta' riċerka u l-universitajiet kienu jammontaw għal 45% tal-finanzjament tal-UE bħala medja u l-industrija 34%. Organizzazzjonijiet oħra, bħal NGOs, gruppi ta’ organizzazzjoni u fondazzjonijiet, ammontaw għal 2% tal-finanzjament tal-UE u l-SMEs għal madwar 21%. Fl-2011 l-għanijiet prinċipali tar-riċerka evolvew biex jirriflettu l-aħħar progress fl-oqsma teknoloġiċi tagħhom. L-aġendi strateġiċi tar-riċerka u l-innovazzjoni tal-IK tal-ITK ingħataw objettivi ambizzjużi fuq medda ta' żmien itwal. · Fl-avjazzjoni, Clean Sky aġġornat l-għanijiet tar-riċerka tagħha wara l-gwida mogħtija fr-rapport tal-2011 maħruġ minn ACARE, Flightpath 2050, Europe’s vision for Aviation. · Ir-reviżjoni tal-aġenda strateġika ta' IMI se tbiddel it-tipi ta’ proġetti ffinanzjati: is-sejħiet se jiffokaw fuq proġetti ta' skala kbira u li jġibu bidliet fundamentali. · FCH irrevediet il-Pjan Pluriennali ta' Implimentazzjoni tagħha u l-miri għall-Oqsma ta' Applikazzjoni ġew estiżi sal-2020 (mill-2015). · ARTEMIS irrevediet l-Aġenda ta' Riċerka Strateġika tagħha biex tqis aħjar in-natura intrinsika tas-sistemi inkorporati bħala s- “sistema” nevralġika tas-soċjetà, li jirrifletti l-aspett pervażiv tagħhom fil-prodotti , infrastruttura u servizzi moderni kollha. · L-Aġenda tar-Riċerka Strateġika ENIAC tkompli tkun pertinenti biex jiġu affrontati sfidi soċjali ewlenin, li jiddependi ħafna mit-titjib tal-funzjonalità taċ-ċirkwiti integrati u t-tnaqqis tal-konsum tal-enerġija. B' mod ġenerali, u meta mqabbla mal-verżjonijiet preċedenti, l-aġendi strateġiċi tar-riċerka u tal-innovazzjoni aġġornati tal-IK qiesu fil-biċċa l-kbira l-istrateġija għar-riċerka u l-innovazzjoni mressqa mill-Kummissjoni Ewropea taħt Orizzont 2020. Dawk ir-rabtiet ser jiżguraw il-konsistenza u jagħmluha aktar faċli biex jiġu allinjati azzjonijiet tal-UE mal-objettivi globali tat-tkabbir tal-kompetittività fl-industrija, l-eċċellenza fix-xjenza u t-tkabbir u l-ħolqien tal-impjiegi. Il-konsolidazzjoni amministrattiva tal-IK kompliet, partikolarment l-iżvilupp tal-oqfsa tagħhom tal-kontroll intern, bi progress sinifikanti fil-mekkaniżmi ta' kontroll tagħhom. Il-Bordijiet tat-Tmexxija adottaw strateġiji ta' awditjar ex-post u qiesu proċeduri ġodda biex jikkompletaw u jsaħħu s-sistemi ta' kontroll intern tagħhom. L-Impriżi Konġunti tejbu l-operat informatiku u loġistiku tagħhom. Ir-riżultati miksuba mill-ħames IK s'issa tikkonfermahom bħala inizjattivi Ewropej ambizzjużi bil-potenzjal li jiġu rikonoxxuti bħala mudelli ta' sħubija bejn il-pubbliku u l-privat. Il-Kummissjoni issa qed tiġbor kontributi mingħand is-sħab industrijali bil-ħsieb li tkompli testendi l-IK fil-Qafas Finanzjarju Pluriennali li jmiss. Għaddejjin ukoll konsultazzjonijiet miftuħa, sabiex jiġi attirat rispons mill-usa' bil-għan li jitfassal il-ġejjieni tal-IK għall-perjodu ta’finanzjament li jmiss. Għall-ġejjieni, jibqa' miftuħa għadd ta 'sfidi : · Piż amministrattiv L-impriżi konġunti huma relattivament żgħar, għalhekk l-ispejjeż operattivi huma relattivament għoljin. Mod wieħed biex tittejjeb l-effiċjenza jista’ jkun l-IK imorru għal struttura amministrattiva komuni. Id-daqs relattivament żgħir tal-IK tqies bħala “element riskjuż” mill-esperti involuti fl-ewwel evalwazzjoni interim ta' ARTEMIS u ENIAC. L-esperti indipendenti pproponew, fost ix-xenarji possibbli għall-evoluzzjoni tal-IK, sew l-amalgamazzjoni tat-tnejn sew it-twaqqif ta' struttura konġunta għal kompiti amministrattivi biss. · Komplementarjetajiet u koordinazzjoni ma' programmi oħra tal-UE u nazzjonali u impenn mill-industrija u l-Istati Membri f’ARTEMIS u ENIAC Wasal iż-żmien li jitfittex allinjament aħjar tal-aġendi ta' riċerka ta' ARTEMIS u ENIAC mal-programmi nazzjonali. Bħalissa, il-Kummissjoni qed tiddiskuti l-effetti organizzattivi possibbli mal-partijiet interessati, filwaqt li tqis ukoll is-sitwazzjoni ekonomika preżenti. Fuq dawn il-linji, ġew prodotti dokumenti ta' viżjoni komuni ma' EUREKA, ir-raggruppamenti CATRENE u ITEA2 fl-2010. Dan l-approċċ jista’ jkun utli u bħalissa għaddejjin diskussjonijiet biex jipprovdu qafas komuni għall-ITK filwaqt li jinqgħu jinżammu l-approċċi speċifiċi tagħhom — minn fuq għal-isfel għall-ITK u minn isfel għal fuq għar-raggruppamenti Eureka, bi strateġija mmexxija mill-industrija għaż-żewġ strumenti. Aktar kooperazzjoni mal-Istati Membri biex jissaħħu s-sinerġiji tista' tiġi mfittxa għal ITK kollha, partikolarment għall-benefiċċju ta'applikanti ġodda potenzjali u għall-SMEs. Il-finanzjament għal proġetti ARTEMIS u ENIAC isegwi mudell uniku maqsum fi tliet partijiet. Is-sħab jiksbu ħafna mill-finanzjament tagħhom mill-gvernijiet tagħhom stess jew aġenziji reġjonali taħt ftehimiet ta’ għotja. L-IK jipprovdu wkoll il-finanzjament direttament lis-sħab ta' madwar 16.7% tal-ispejjeż eliġibbli tagħhom. Dan il-mudell ta' finanzjament ħadem tajjeb fl-ewwel snin ta' ARTEMIS, iżda b' ċerti limitazzjonijiet — prinċipalment ikkawżati minn impenji ferm aktar baxxi mill-Istati Membri fil-kuntest tal-kriżi ekonomika u finanzjarja. Fl-2011 ix-xejra kienet għall-ewwel darba 'il fuq u dan mistenni jibqa' għaddej fl-2012. Fil-qosor, l-esperjenza miksuba fl-ewwel sena ta’ awtonomija tal-Impriżi Konġunti kollha, fejn ġew l-ewwel riżultati ta' suċċess[12]: (1) L-Impriżi Konġunti jirrappreżentaw mudell innovattiv għat-twettiq tar-riċerka fi sħubija ma' teknoloġiji meqjusa strateġiċi għall-Ewropa; huwa vitali l-impenn mis-sħab kollha biex jinkisbu r-riżultati mistennija u biex jikkontribwixxi effettivament għall-kompetittività tal-Ewropa. Irrispettivament mill-mekkaniżmi ta' finanzjament stabbiliti mill-IK differenti, l-aħħar sentejn urew ċerti diffikultajiet fit-tqabbil tal-fondi mill-industrija u l-Istati Membri. (2) Huwa inkontestabbli li l-IK kisbu veloċità u viżibilità u bdew jitqiesu bħala atturi rilevanti fl-oqsma tagħhom tat-teknoloġija fil-livell globali. (3) Għandha tingħata flessibbiltà addizzjonali fl-istrutturi implimentattivi (l-IK) sabiex ikunu jistgħu jiffokaw fuq ir-riċerka aktar milli fuq kompiti amministrattivi; jekk meħtieġ, sabiex itejbu l-effettività tagħhom, jistgħu jiġu organizzati b 'mod differenti sabiex jiġi ottimizzat l-użu tar-riżorsi. (4) Jeħtieġ li l-kisbiet tal-IK jiġu mmonitorjati u evalwati skont sett ta' indikaturi ewlenin tal-prestazzjoni, li għandhom ikunu fformulati b' mod li jirriflettu d-diversità tagħhom iżda xorta jippermetti paragun. (5) L-IK għandhom iżommu u saħansitra jżidu s-sempliċità, il-ftuħ u l-aċċessibbiltà tagħhom għall-benefiċjari potenzjali kollha. Konsiderazzjoni partikolari għandha tingħata lil kumpaniji ġodda minn pajjiżi li huma rrappreżentati anqas tajjeb u lill-SMEs. (6) Strateġiji internazzjonali xierqa għandhom jiġu definiti għal kull IK tal-ITK, billi jitqiesu l-oqsma tar-riċerka speċifiċi tagħhom, il-benefiċċji potenzjali tal-kooperazzjoni f' termini ta' riċerka, l-innovazzjoni u r-regolamentazzjoni u, naturalment, ir-riskjii kollaterali. Abbażi tal-esperjenza miksuba u b’ħarsa lejn il-futur, l-IK huma fi triqthom lejn il-konsolidazzjoni tal-potenzjal tagħhom li jiġi rikonoxxut bħala mudell ta’ sħubija pubblika-privata għall-attivitajiet ta' riċerka ta' l-UE. Diġà sar titjib fl-2011 skont ir-rakkomandazzjonijiet li saru fl-ewwel evalwazzjoni interim u titjib ulterjuri għadu mistenni. L-ewwel suċċessi tal-2011, bħat-tnaqqis tal-spejjeż tal-manifattura u l-manutenzjoni fl-aeronawtika, l-analiżi tal-ekonomija futura tal-linji tal-ajru, u l-ftuħ ta' kumpaniji jikkompetu għas-sħab industrijali tagħhom (eż. permezz ta’ database ċentrali ta’riżultati), juru li l-IK tal-ITK kapaċi mhux biss jindirizzaw l-isfidi tekniċi, iżda wkoll li jagħtu spinta lil-ambjent industrijali u tar-riċerka. Pass ewlieni fil-ġbir tar-riżultati tal-proġett huwa mistenni fl-2012. Barra minn hekk, analiżi inizjali tal-benefiċċji tal-PPPs bħalissa għaddejja u r-riżultati se jiġu rrappurtati fl-2012. Fil-valutazzjoni tal-medda tal-impatt tal-IK tal-ITK fuq l-implimentazzjoni tal-attivitajiet ta' riċerka u innovazzjoni fil-livell tal-UE, l-analiżi se tirreferi wkoll għall-kriterji stipulati għall-programm Orizzont 2020 miftiehma mal-Istati Membri. F’dan ir-rigward, l-esperjenza tal-IK s’issa se tkun ivvaultata wkoll skont i-kriterji stabbiliti għat-twaqqif ta' shubijiet pubbliċi-privati futuri. 11. Anness – Daqqa t' għajn lejn il-progress miksub fl-2011 mill-IK tal-IT 11.1. Artikolu IK Clean Sky (CS): daqqa t 'għajn lejn il-kisbiet ewlenin fl-2011 QASAM || PROGRESS — KISBIET Aġenda ta 'Riċerka Strateġika (ASR) || Il-miri stabbiliti fl-ASR CSkienu vvalutati mill-ġdid, kif ukoll il-progress attwali u l-assunzjonijiet ta' validità. Ir-riżultati kienu: Pjan ta’ Żvilupp aġġornat u previżjonijiet aġġornati ta' benefiċċji ambjentali li jistgħu jinkisbu sa tmiem il-programm. L-Ewwel Valutazzjoni Interna ġiet ippubblikata fl-2012. Implimentazzjoni tas-sejħiet || Numru ta' sejħiet fl-2011: 3 sejħuet imnedija (2011-1; 2011-2; 2011-3). L-aħħar sejħa imnedija fl-2010 (2010-5) ġiet implimentata wkoll. L-għadd ta' proposti ppreżentati: 322 L-għadd ta’ proposti eliġibbli: 305 L-għadd ta' proposti ffinanzjati: 118 Il-portafoll tal-proġett globali: 298 (inkluż 247 ftehimiet ta’għotja ffirmati ) Stejjer ta' suċċess - BLADE (Breakthrough Laminar Aircraft Demonstrator in Europe), magħżula biex tintwera fl-ewwel Konvenzjoni dwar l-Innovazzjoni, (Brussell, 5 u 6 ta' Diċembru 2011), żviluppat sistema ta' monitoraġġ li tiskopri f'ħin reali l-ħsara u d-difetti f’ġewnaħ għadu kemm ġie bi profil laminari naturali, u b'hekk jitnaqqsu l-ispejjeż tal-manifattura u tal-manutenzjoni. - Il-proġett TaxiBot Dispatch Towing Vehicle (DTV) rebaħ il-Premju tal-Innovazzjoni 2011 tal-Inter Airport Europe fi Munich. Huwa trakter għal ajruplani, mingћajr żbarra tal-irmonk, għall-ajruplani b'kuritur wieħed (eż. A320, B737), li jippermetti li l-ajruplan jitfi l-magini waqt it-taxiing. - CARING (Contribution of Airlines for the Reduction of Industry Nuisance and Gases) huwa l-uniku proġett Clean Sky li jinvolvi l-linji tal-ajru. Għaddej minn kmieni fl-2010 sa Diċembru 2012, għandu l-għan janalizza kif ir-regolamenti ambjentali attwali u futuri jistgħu jaffettwaw l-ekonomiji tal-linji tal-ajru u kif dawn jistgħu jadattaw għall-bidliet regolatorji. Parteċipazzjoni, inkluż l-SMEs || Fl-2011: L-għadd totali ta' parteċipanti: 600 L-għadd ta’ parteċipanti fi proġetti ffinanzjati: 238 L-għadd ta' SMEs fi proġetti ffinanzjati: 88 – 37% tat-total ta' parteċipazzjonijiet Il-parteċipanti skont il-kategorija fi proġetti ffinanzjati: L-industrija l-kbira (PRC): 53; Edukazzjoni Ogħla u Sekondarja (HSE): 54; L-organizzazzjonijiet tar-riċerka (RCE): 43 Mill-2009 sal-2011: Il-kopertura ġeografika globali tal-parteċipazzjoni (fis-sejħiet 1 sa 10) imqassma skont il-pajjiż fi proġetti ffinanzjati: 23 pajjiż involut. Pajjiżi fuq quddiem Koordinaturi Parteċipanti Parteċipazzjoni totali Renju Unit 52 45 97 DE 52 34 86 ES 31 31 62 IT 28 33 61 FR 39 45 84 Il-parteċipanti minn pajjiżi assoċjati (l-Iżvizzera, l-Iżrael, in-Norveġja, it-Turkija) ikkoordinaw10 proġetti rebbieħa. Parteċipant Ċiniż u ieħor Russu ntgħażlu fl-2010 u 2011, it-tnejn bħala koordinaturi. Komunikazzjoni || CS pparteċipat f’żewġ konferenzi tekniċi kbar Ewropej (Aerodays f'Madrid u l-Paris Air Show). Ġew organizzati Info Days għal applikanti potenzjali f’Ankara, Dublin, Liżbon, Vjenna, Toulouse, u Varsavja. CS ħadet sehem fl-ewwel Konvenzjoni tal-innovazzjoni, li saret fi Brussell fil-5 u 6 ta' Diċembru. Fi Brussell, ospitat avveniment flimkien mal-ITK l-oħrajn fil-Parlament Ewropew fil-5 u s-6 ta 'Ottubru. Il-paġna web ingħata dehra ġdida f'April u u l-fuljett trimestrali ntbagħat lil madwar 3000 ruħ. Tliet stqarrijiet għall-istampa dwar avvenimenti kruċjali ġew ippubblikati u CS ġiet ikkwotata f'14-il-artikolu u pubblikazzjoni tal-UE. F' Ġunju 2011 CS organizzat diskussjoni dwar ir-Riċerka Aeronawtika fl-Ewropa Ċentrali u tal-Lvant biex tagħti spinta lill-parteċipazzjoni ta' żoni inqas attivi fl-Ewropa. Ħareġ artiklu spċejali dwar l-esperjenzi tal-SMEs ma' CS (2 intervisti) Governanza || Il-Bord tat-Tmexxija ltaqa’ erba’darbiet fl-2011. Fil-laqgħa ta' Diċembru ġew eletti il-President (Charles Champion) u lViċi-President (Catalin Nae). 11.2. L-IK IMI: daqqa t 'għajn lejn il-kisbiet ewlenin fl-2011 QASAM || PROGRESS — KISBIET Aġenda ta 'Riċerka Strateġika (ASR) || Reviżjoni ffinalizzata tal-ASR, l-enfasi għal fuq proġetti fuq skala kbira li jbiddlu l-qagħda tal-affarijiet. Implimentazzjoni tas-sejħiet || L-għadd ta' sejħiet fl-2011: 1. L-aħħar sejħa imnedija fl-2010 (sejħa 3-2010) ġiet implimentata wkoll. Għaż-żewġ sejħiet intużat proċedura ta’ preżentazzjoni u evalwazzjoni f'żewġ stadji. L-għadd ta' proposti mressqa (Espressjonijiet ta' Interess, il-proposta fl-ewwel stadju): 118 L-għadd ta’ proposti eliġibbli: 110 L-għadd ta' proposti ffinanzjati: 14 Il-portafoll tal-proġett globali: 30 Stejjer ta' suċċess NEWMEDS, proġett tal-IMI fuq id-dipressjoni u l-iskizzofrenja, ħoloq databases ġodda li jippermettu l-ġbir u l-ħżin ta' settijiet kbar ta' dejta, li wasslu għall-bini tal-akbar repożitorju magħruf ta' dejta klinika antipsikotika mill-ħames kumpaniji farmaċewtiċi ewlenin f’dan il-qasam, li tinkludi dejta dwar 23 401 pazjent . Għal aktar tagħrif ara: http://www.newmeds-europe.com/ Parteċipazzjoni, inkluż l-SMEs || L-għadd totali ta' parteċipanti: 1377 b' kollox għal sejħiet 3 (438) u 4 (939) Parteċipanti fi proġetti ffinanzjati: 266 b' kollox għal sejħiet 3 (123) u 4 (143). 53 kumpanija EFPIA jridu jkunu miżjuda mas-sejħa 3. Għal sejħa 4 in-numru ta' kumpaniji EFPIA għadu mhux magħruf. L-għadd ta' SMEs fi proġetti ffinanzjati: 47 – 17.7% tat-total ta' parteċipazzjonijiet f' sejħiet 3 u 4. Il-parteċipanti skont il-kategorija fi proġetti ffinanzjati, minbarra l-industrija: Organizzazzjonijiet tal-pazjenti: 6; Edukazzjoni Ogħla u Sekondarja (HSE): 208; Oħrajn (OTH): 5 Parteċipazzjoni fi proġetti ffinanzjati f’sejħa 2010-3 imqassma skont il-pajjiż (id-dejta għadha m’hijiex disponibbli għall-2011-4): 19-il pajjiż involut. Pajjiżi fuq quddiem Parteċipazzjonijiet totali Renju Unit 28 DE 21 NL 13 FR 11 SE 9 Barra minn hekk tliet imsieħba mill-Istati Uniti kienu involuti fi tliet konsorzji rebbieħa. L-Iżrael u l-Iżlanda kellhom żewġ parteċipazzjonijiet kull wieħed u l-Isvizzera 6. Komunikazzjoni || IMI organizzat 6 avvenimenti f' 4 pajjiżi, kull wieħed b' 60 sa 250 parteċipant. Fi Brussell IMI ħadet sehem f'avveniment ITK konġunt organizzat fil-Parlament Ewropew nħar il-5 u s-6 ta' Ottubru. Inħarġu sitt stqarrijiet għall-istampa u ġew ċċirkolati lil grupp immirat ta' aktar minn 150 ġurnalist. Madwar 30 artikolu ġew ippubblikati fil-midja u l-ġurnali, 6 minnhom għal pubbliku xjentifiku speċjalizzat. Il-fuljett IMI jilħaq 1500 abbonat u l-paġna web għandha sa 9000 viżitatur/xahar. Governanza || Il-Bord tat-Tmexxija ltaqa’ tliet darbiet fl-2011. Minbarra deċiżjonijiet dwar it-tmexxija tal-IK tal-ITK, il-Bord ħatar il-membri tal-Kumitat Xjentifiku. 11.3. IK FCH: daqqa t 'għajn lejn il-kisbiet ewlenin fl-2011 QASAM || PROGRESS — KISBIET Aġenda ta' Riċerka Strateġika (ASR) || Reviżjoni finalizzata tal-Pjan ta' Implimentazzjoni Pluriennali. Miri riveduti għall-Oqsma ta' Applikazzjoni estiż sal-2020 (mill-2015) li jallinjaw aħjar ma’ Orizzont 2020. Implimentazzjoni tas-sejħiet || Numru ta' sejħiet fl-2011: 1 L-għadd ta' proposti ppreżentati: 82 L-għadd ta’ proposti eliġibbli: 80 L-għadd ta' proposti ffinanzjati: 30 Il-portafoll tal-proġett globali: 98 (inkluż 76 Ftehimiet ta’ Għotja ffirmati) Stejjer ta' suċċess Għadd ta' bliet Ewropej bħalissa huma pijunieri fl-iżvilupp u l-introduzzjoni ta' karozzi tal-linja fil-bliet imħaddma b’ċelloli tal-fjuwil ta l-idroġenu li jħarsu l-ambjent. Il-proġett Clean Hydrogen In European Cities (CHIC) (L-idroġenu nadif fl-ibliet Ewrope) beda f'Novembru tal-2010 biex jippromwovi l-iżvilupp ta' karozzi tal-linja li jaħdmu biċ-ċelluli tal-idroġenu għat-trasport pubbliku u jwitti t-triq għal użu wiesa’ ta’d in it-teknoloġija u l-infrastruttura neċessarja mill-2015. Il-proġett huwa l-pass essenzjali li jmiss lejn il-kummerċjalizzazzjoni sħiħa tal-karozzi tal-linja mħaddma bl-idroġenu. CHIC għandu l-għan li jnaqqas “iż-żmien sal-ħruġ fis-suq” tat-teknoloġija u jappoġġja t-tqegħid fis-suq tagħha. Għal aktar tagħrif ara: http://chic-project.eu/ Parteċipazzjoni, inkluż l-SMEs || L-għadd totali ta' parteċipanti: 667 Parteċipanti fi proġetti ffinanzjati: 285 L-għadd ta' SMEs fi proġetti ffinanzjati: 73 – 25.6% tal-parteiċpazzjoni totali Il-parteċipanti skont il-kategorija fi proġetti ffinanzjati: L-industrija l-kbira (PRC): 76; L-organizzazzjonijiet tar-riċerka (REC): 77; Edukazzjoni Ogħla u Sekondarja (HSE): 49; L-awtoritajiet pubbliċi (PUB): 3; Oħrajn (OTH): 7 Parteċipazzjoni fi proġetti ffinanzjati mqassma skont il-pajjiż: 26 pajjiż involut. Pajjiżi fuq quddiem Parteċipazzjoni totali DE 67 Renju Unit 36 FR 31 IT 30 BE 26 Ħames sħab internazzjonali (l-Istati Uniti, il-Korea, iċ-Ċina, il-Kanada u s-Serbja) ħadu sehem f' attivitajiet ta' riċerka FCH, b' parteċipant kull wieħed fi proġetti ffinanzjati. Komunikazzjoni || Fl-2011 FCH żviluppat sit eletttroniku ġdid, li minn Marzu sa tmiem is-sena inżar aktar minn 4000 darba. Ġew organizzati tliet avvenimenti ewlenin tal-UE, filwaqt li l-Uffiċċju tal-Programm u d-Direttur Eżekuttiv attendew 25 avveniment estern u konferenzi, uħud minnhom barra mill-Ewropa (fl-Istati Uniti, il-Ġappun, il-Korea, iċ-Ċina, u l-Kanada). FCH ħadet sehem f'avveniment ITK Konġunt organizzat fil-Parlament Ewropew nhar il-5 u s-6 ta' Ottubru. Governanza || Il-Bord tat-Tmexxija ltaqa’ tliet darbiet fl-2011. Minbarra d- deċiżjonijiet dwar it-tmexxija tal-IK ITK, il-Bord unanimament eleġġa l-President il-ġdid tiegħu, is-Sur Pierre Etienne Franc (ta' Air Liquide), f' Ġunju. 11.4. IK ARTEMIS: daqqa t 'għajn lejn il-kisbiet ewlenin fl-2011 QASAM || PROGRESS — KISBIET Aġenda ta 'Riċerka Strateġika (ASR) || L-Assoċjazzjoni tal-Industrija ARTEMIS ippreżentat l-ASR riveduta tagħha f 'Mejju. L-IK mbagħad aġġornat l-għanijiet ta' riċerka tagħha. Implimentazzjoni tas-sejħiet || L-għadd ta' sejħiet fl-2011: 1 (sottomissjoni u evalwazzjoni f 'żewġ stadji) L-għadd ta' proposti mressqa (Proposti ta' Proġett Sħiħ): 27 L-għadd ta’ proposti eliġibbli: 27 L-għadd ta' proposti ffinanzjati: 8 Il-portafoll tal-proġett globali: 44 Parteċipazzjoni, inkluż l-SMEs || L-għadd totali ta' parteċipanti (Proposti ta' Proġett Sħiħ): 540 Parteċipanti fi proġetti ffinanzjati: 206 L-għadd ta' SMEs fi proġetti ffinanzjati: 62 – 31% tal-parteċipazzjoni totali Il-parteċipanti skont il-kategorija fi proġetti ffinanzjati: L-industrija l-kbira (PRC): 73; Organizzazzjonijiet tar-Riċerka (REC) u Edukazzjoni Ogħla jew Sekondarja (HSE) flimkien: 71. Parteċipazzjoni fi proġetti ffinanzjati, mqassma skont il-pajjiż: 17-il pajjiż involut. Pajjiżi fuq quddiem Parteċipazzjonijiet totali ES 31 IT 28 DE 23 Fi 19 FR 15 AT 15 L-Istati Uniti pparteċipaw fis-sejħa tal-2011 u kellhom proġett (1) iffinanzjat. Komunikazzjoni || ARTEMIS ipparteċipat f'6 avvenimenti organizzati b' mod konġunt ma' sħab nazzjonali biex jippromwovu sejħiet għal proposti u r-riżultati tal-proġetti fost il-partijiet interessati u benefiċjarji potenzjali. Il-Kamp tas-Sajf tal-Assoċjazzjoni tal-Industrija ARTEMIS sar f' Ġunju u kien segwit minn erba' avvenimenti ewlenin oħra. ARTEMIS għenet fl-organizzazjjoni ta' avveniment ITK konġunt fil-Parlament Ewropew fil-5 u s-6 ta' Ottubru. Ir-rivista ARTEMIS ħerġet tliet darbiet u ġew ippubblikati fuljetti informattivi ġodda. Barra minn hekk, ġew ippubblikati disa' artikoli f' diversi pajjiżi tal-UE. Tjiebet l-identità viżiva tal-ITK. Governanza || Il-Bord tat-Tmexxija (BT) iltaqa’ tliet darbiet u l-Bord tal-Awtoritajiet Pubbliċi (PAB) iltaqa’ darbtejn. Barra mid-deċiżjonijiet dwar it-tmexxija tal-IK tal-ITK, il-BT qabel li jinkludi l-alternattiva tar-rekultaġġ ta’ Esperti Nazzjonali Ssekondati fil-Pjan ta' Politika Pluriennali għall-Persunal. 11.5. IK ENIAC: daqqa t 'għajn lejn il-kisbiet ewlenin fl-2011 QASAM || PROGRESS — KISBIET Implimentazzjoni tas-sejħiet || Għadd ta' sejħiet fl-2011: 2 (sejħa 1 użat proċedura ta’ preżentazzjoni u evalwazzjoni f'żewġ stadji; sejħa 2 proċedura bi stadju wieħed). L-għadd ta' proposti mressqa (Proposti ta' Proġett Sħiħ): 17 L-għadd ta’ proposti eliġibbli: 16 L-għadd ta' proposti ffinanzjati: 12 Il-portafoll tal-proġett globali: 40 Stejjer ta' suċċess Il-proġett E3Car beda fi Frar 2008 bil-għan li jiġu indirizzati l-isfidi ewlenin fil-ġestjoni tal-motopropoulsjoni tal-vetturi elettriċi u t-tnaqqis tal-enerġija mitlufa fl-istadji intermedji tal-motopropulsjoni. E3Car rebaħ premju għall-innovazzjoni f'Novembru 2011 għas-suċċessi kbar tiegħu f' bosta żviluppi dwar diversi komponenti ewlenin, b 'mod partikolari: - it-titjib tal-konverżjoni u d-distribuzzjoni tal-enerġija b’10%; - żieda fl-effiċjenza tal-enerġija sa 35% b’kollox. Il-proġett kiseb 28 dimostratur u ġġenera ħarsa arkitettonika lejn il-vettura elettrika u 7 proġetti kollaborattivi oħra dwar il-mobilità elettrika, li mmobilizzaw aktar minn 100 sieħeb b'baġit totali ta' €180m. Għal aktar tagħrif ara: http://www.e3car.eu/ Parteċipazzjoni, inkluż l-SMEs || L-għadd totali ta' parteċipanti (Proposti ta' Proġett Sħiħ): 286 Parteċipanti fi proġetti ffinanzjati: 195 L-għadd ta' SMEs fi proġetti ffinanzjati: 74 – 37.9 % tal-parteċipazzjonijiet totali Il-parteċipanti skont il-kategorija fi proġetti ffinanzjati: L-industrija l-kbira (PRC): 71; L-organizzazzjonijiet tar-riċerka (REC): 50 Parteċipazzjoni fi proġetti ffinanzjati, mqassma skont il-pajjiż: 19-il pajjiż involut. Pajjiżi fuq quddiem Parteċipazzjonijiet totali NL 49 DE 29 IT 26 FR 21 AT 12 Ħames parteċipanti mill-Iżrael ħadu sehem fis-sejħa 2, u ngħaqdu f'konsorzji rebbieħa. Komunikazzjoni || ENIAC kellha 10 laqgħat 'wiċċ imbwiċċ' laqgħat mal-Istati Membri/awtoritajiet pubbliċi. Hija għenet fl-organizzazzjoni tal-Forum Nanoelettroniku tal-UE u ppreżentat waqt l-avveniment il-premju ġdid għall-Innovazzjoni tal-IK ENIAC. ENIAC għenet fl-organizzazjoni tal-avveniment ITK konġunt fil-Parlament Ewropew fil-5 u s-6 ta' Ottubru. ENIAC ipparteċipat ukoll f 'għadd ta' avvenimenti internazzjonali. Governanza || Il-Bord tat-Tmexxija (BT) iltaqa’ tliet darbiet u l-Bord tal-Awtoritajiet pubbliċi (PAB) iltaqa’ ħames darbiet fl-2011. Minbarra d-deċiżjonijiet dwar it-tmexxija tal-IK tal-ITK, il-BT ddeċidiet li tniedi sejħa għal Espressjonijiet ta' Interess għal linji pilota relatati ma' teknoloġiji abilitanti essenzjali (KET). [1] Id-Deċiżjoni Nru 1982/2006/KE tal-Parlament Ewropew u tal-Kunsill tat-18 ta’ Diċembru 2006 dwar is-Seba’ Programm Kwadru tal-Komunità Ewropea għall-attivitajiet ta’ riċerka, żvilupp teknoloġiku u dimostrazzjoni (2007-2013), ĠU L 412, 30.12.2006, p. 1. [2] Dan id-dokument ma jirrapurtax dwar l-Impriża Konġunta SESAR. Għalkemm l-Impriża Konġunta SESAR għandha l-istess bażi legali bħall-impriżi konġunti oħra, hija ffinanzjata taħt is-Seba’ Programm Kwadru u l-Programmi tan-Netwerks tat-Trasport trans-Ewropej, fuq medda ta' żmien differenti, u għandha mekkaniżmi differenti ta’governanza u rappurtar mill-impriżi konġunti l-oħra. [3] Ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej, ĠU L 248, 16.9.2002, p. 1 [4] Dokument ta' Ħdima tal-Persunal tal-Kummissjoni - Joint Technology Initiatives: Background, State-of-Play and Main Features’, SEC(2007) 692, Brussell, 15.5.2007. [5] Il-Grupp Sherpa intalab mill-Kummissjoni f 'Lulju 2009 iqis l-esperjenza inizjali tat-twaqqif tal-ITK taħt l-FP7. Il-membri tiegħu ġew mis-sħab mill-industrija sħab tal-ITK u mis-sħubijiet pubbliċi-privati tal-Pjan ta' Rkupru. Il-laqgħat kienu ppreseduti mid-Direttur Ġenerali tad-DĠ RTD u attendew ukoll minn diversi membri tal-persunal tal-Kummissjoni. Għall-konklużjonijiet u r-rakkomandazzjonijiet tal-Grupp, ara r-rapport ‘Designing together the ‘ideal house’ for public-private partnerships in European research’ (Jannnar 2010), fuq: ftp://ftp.cordis.europa.eu/pub/fp7/docs/jti/jti-sherpas-report-2010_en.pdf. [6] Is-sehem ta' 38% tal-parteċipazzjoni tal-SMEs jikkonċerna biss il-parteċipazzjoni fis-sejħiet għall-proposti. €200 miljun biss ta' finanzjament tal-UE għall-Clean Sky huma allokati apposta għas-sejħiet għall-proposti filwaqt li €600 miljun huma distribwiti lill- 'benefiċjarji nominati'. [7] Kumpaniji EFPIA mhumiex inklużi fl-ewwel stadju tal-proċess (EoIs), u jitqiesu biss meta niġu għal FPPs u proposti magħżula għall-finanzjament. [8] Is-sehem ta' 37% tal-parteċipazzjoni tal-SMEs jikkonċerna biss il-parteċipazzjoni fis-sejħiet għall-proposti. €200 miljun biss ta' finanzjament tal-UE għall-Clean Sky huma allokati apposta għas-sejħiet għall-proposti filwaqt li €600 miljun huma distribwiti lill- 'benefiċjarji nominati'. [9] Ir-rati perċentwali rispettivi għall-parteċipazzjoni tal-SMEs f’kull ITK jirrigwardaw is-sena 2011. [10] Il-pajjiżi bl-aħjar prestazzjoni kklassifikati f termini ta' għadd ta' parteċipazzjonijiet f'il-proġetti ffinanzjati. [11] Innota d-dejta ENIAC tirriferi għal sejħiet imnedija fl-aħħar tliet snin, filwaqt lid-dejta ARTEMIS dwar id-daqs medju tal-konsorzji tapplika biss għas-sejħa tal-2011. [12] Ara t-taqsima tas-Sejħa għall-Implimentazzjoni għall-IK rilevanti fl-Anness.